qundao/data-zh-poetry huggingface dataset:
金焦饯戚都督作
作者：王世贞
朝代：明

大江耸金焦，兹实界宇甸。圣灵深推毂，懿好将离燕。春酒挹千流，崇肴指双巘。柘鼓？晴雷，绮帆衡惊电。回睇铜柱标，苍然天一线。极目龙沙南，紫气出葱茜。慷慨豫州楫，飒爽褒公箭。分躯应北扫，馀烈留南填。宾僚富词俊，文酒要酣战。燕石尚可铭，畴当为君先。
金焦饯戚都督作
作者：王世贞
朝代：明
体裁：古风

大江耸金焦，兹实界宇甸。圣灵深推毂，懿好将离燕。春酒挹千流，崇肴指双巘。柘鼓�晴雷，绮帆衡惊电。回睇铜柱标，苍然天一线。极目龙沙南，紫气出葱茜。慷慨豫州楫，飒爽褒公箭。分躯应北扫，馀烈留南填。宾僚富词俊，文酒要酣战。燕石尚可铭，畴当为君先。
金白屿先生寿九十矣其文彩风流比之前九十者杜翁骆师则尤翩翩焉不佞仍用白香山起句例寿之得六韵
作者：王世贞
朝代：明

九十不衰真地仙，长干乐事况年年。生当五帝舒长日，老结三山绮丽缘。无意授书天子问，有时裁句雪儿传。赐来鸠杖何妨噎，停着柴车不待延。稚子竞夸婪尾酒，故人分得卖文钱。共云蔗境从容咀，莫放沧溟便作田。
金翁八十矣为小祇园作新词游戏三昧语走笔为谢
作者：王世贞
朝代：明

长千里头春事繁，家家玉树待君翻。多情却是频伽鸟，自谱仙音供世尊。词场海内旧知名，到处烟花月旦评。若使维摩天女在，白莲将赠古先生。
金翁八十矣为小祇园作新词游戏三昧语走笔为谢·其一
作者：王世贞
朝代：明

长千里头春事繁，家家玉树待君翻。多情却是频伽鸟，自谱仙音供世尊。
金翁八十矣为小祇园作新词游戏三昧语走笔为谢·其二
作者：王世贞
朝代：明

词场海内旧知名，到处烟花月旦评。若使维摩天女在，白莲将赠古先生。
金莲花草之贱者也产钱翁悬磬室前遂获图之而余戏题焉
作者：王世贞
朝代：明

我佛不肯跏趺坐，玉儿不肯婀娜步。有根难入卫军池，有蒂难收少陵句。作君悬磬室前花，要使穷儿暴成富。
金锁峰
作者：王世贞
朝代：明

铁柱洪都压怪螭，龟山金笮系支祈。何如玄帝峰头锁，问着仙人总不知。
金陵人家门多种树树头巢乌噪不止甚厌之戏为一绝
作者：王世贞
朝代：明

吴门旧曲厌乌栖，又听长干乌夜啼。丈人屋头有何好，不如清晓汝南鸡。
金陵怀古
作者：王世贞
朝代：明

金陵古都会，天堑横称固。夭矫诸苍山，龙虎相盘踞。所以定鼎占，殊叶明哲度。仲谋志分割，群英为之辅。晋元保东迁，亦以多才故。宋武挺雄杰，中原振天步。晚途急鼎革，狼狈沮内顾。绍伯窃国权，畴当永其祚。梁高感家难，稍近君子怒。事佛不止贪，讳杀反滋蠹。兴国名却敌，其究乃自树。昪也惭君亲，苟得延旦暮。千秋夸帝居，偏安非所慕。汉兵既东出，明师仍北渡。世有真主生，宁为形势误。
金陵署中乞骸杜门辱孚如吏部寄诗有答
作者：王世贞
朝代：明

寒乞金陵老病身，忽传邹律转阳春。句如古郢辞中雪，名是西京赋里人。世眼也知尊白璧，冰心知不染红尘。奕棋故作长安地，万事能令局局新。
金陵遇中贵人结好甚深于余归追送栖霞浃日夕乃别感而赋此
作者：王世贞
朝代：明

十载供奉皇青春，颦笑謦欬若一身。御马骑从内殿出，常饭饱饫天厨珍。覆水翻知不收好，回首同侪竟谁保。不辞肝胆倾向人，自拊头颅叹将老。偶然意气怜秃翁，杯酒翻澜萧寺中。天与清闲莫轻掷，且踏紫陌收残红。
金鸡涧
作者：王世贞
朝代：明

遥望鸡鸣峰，神瀵涌如射。时听金鸡声，人间道天赦。
金鼎峰
作者：王世贞
朝代：明

十年文火武火，一夕星飞雾飞。惆怅云台夜色，子春独自东归。
钓竿行
作者：王世贞
朝代：明

饥饭渭水旁，渴饮渭水流。大鱼绝饵去，小鱼不回头。不知何王子，施施来上钩。
钜鹿公主歌
作者：王世贞
朝代：明

七萌香车五华旆，黄犊遥遥出花外。去如流飙不相待，馀芬吹尘帖裙带。钜鹿公主殷郎妹，万乘玉体慎自爱。
钜鹿公主歌·其一
作者：王世贞
朝代：明

七萌香车五华旆，黄犊遥遥出花外。
钜鹿公主歌·其三
作者：王世贞
朝代：明

钜鹿公主殷郎妹，万乘玉体慎自爱。
钜鹿公主歌·其二
作者：王世贞
朝代：明

去如流飙不相待，馀芬吹尘帖裙带。
钟太傅荐季直表真迹后
作者：王世贞
朝代：明

千古谈钟书，宣示乃其最。宁知黄初载，兹表有真际。初英丽朝阳，杂羽栖霞汭。刚柔自成克，疏密各异趣。始展恍若新，熟玩转相媚。遂令临池者，往往无宣示。得新多忘故，我则异于是。周鼎均所宝，康瓠乃识弃。
钟山之什四章
作者：王世贞
朝代：明
体裁：四言诗

岩岩钟山，閟我国桢。赫赫留都，副我国灵。万雉登登，九墉甍甍。凡百有位，则于天京。三事大夫，是瞻是冯。（一章）嗟尔大夫，胡弗靖共。泄泄司马，龂龂司农。去食去信，厥兵曷终。一夫跳踉，刃戕于胸。为蟊为螟，乃虿乃蜂。（二章）司农逝矣，司马止矣。司农逝矣，惟国之痗。司马止矣，惟国之耻。先民岂不言，施生僇死。毋纵柙逸，毋泄椟毁。（三章）使者于来，虎嵎以壑。使者于返，虎翼以角。虎翼以角，畴不靡止。虎冠以游，畴不拟止。太师谋之，以报天子。（四章）
钱叔宝七十岁宴为文沽所役忽忽不暇存故人除夕把盏始悟叔宝七十诞辰遂成一律烧烛书之亦不暇辨为何语也
作者：王世贞
朝代：明

今年今日汝七帙，明日明正又一年。海屋春偷寒意入，骊珠月向晦时悬。碧桃送实符同至，苍柏将图酒并传。手理蠹鱼千万卷，可能三度蚀神仙。
钱叔宝过余作浅色溪山深秀图长卷一时诸君皆有题咏居两月叔宝复作水墨一卷见遗且云平生能事尽此矣展览不胜穷儿之喜手笔此歌以谢
作者：王世贞
朝代：明

钱翁五月踞余席，丈八桑皮写秋色。顿使窗头开翠微，复令箧里流缥碧。归家逸兴殊未已，更泼苔文几番纸。摆脱骊黄见神骏，洗尽铅华出西子。野夫那得不破颜，此身如坐清泠间。未损嘉宾一日橐，买尽沃洲千万山。吴中好事家相属，得陇何人堪望蜀。断无双月映连城，或可昆冈矜片玉。君不见先朝沈启南，胜国黄公望。丹青一派流至今，前辈风神说犹王。钱翁钱翁好自爱，野夫欲作祗园障。
钱塘遇江侍郎顺之南归有赠
作者：王世贞
朝代：明

江上逢君对莞然，自矜挥手秣陵烟。两朝倾捧心长赤，八座归来鬓尚玄。天意笔留常侍在，主恩车借大夫悬。故人潦倒仍趋府，愁记含香并署年。
钱塘陈师太守以二诗书扇寄题弇山园索和及手书笔甚古云欲梓之集中勉抒近况以答
作者：王世贞
朝代：明

一卷残编遣岁华，数拳奇石割烟霞。那知西子湖头客，翻忆东陵圃内瓜。名倦抛珠还罔象，意长篝火伴毗邪。怜君误损银钩寄，博得姜芽未可夸。
铁塔
作者：王世贞
朝代：明

当时铁轮王，建此七宝树。风送黑云归，岩栖不知处。
铁袈裟
作者：王世贞
朝代：明

问衣何自来，祖师传迦叶。不悟曹溪舂，居然一方铁。
铜坑看梅花作
作者：王世贞
朝代：明

望来千玉缀烟萝，一水维梢香气多。峡坼峨眉全拥雪，风回洛浦半凌波。渔人只自能寻楚，水部于今不姓何。惆怅角声催暝色，醉归还和陇头歌。
铜雀伎
作者：王世贞
朝代：明

往事秦云逝，深恩漳水流。月归金雁冷，风至玉衣秋。粉黛年年薄，弦歌夜夜愁。谁同汉武帝，还向茂陵游。奉寝传遗教，分香更系情。履犹明主迹，弦是向时声。寂寞无新故，荣华有重轻。尚疑仙乐动，别院夜相迎。
铜雀伎·其一
作者：王世贞
朝代：明

往事秦云逝，深恩漳水流。月归金雁冷，风至玉衣秋。粉黛年年薄，弦歌夜夜愁。谁同汉武帝，还向茂陵游。
铜雀伎·其二
作者：王世贞
朝代：明

奉寝传遗教，分香更系情。履犹明主迹，弦是向时声。寂寞无新故，荣华有重轻。尚疑仙乐动，别院夜相迎。
销夏湾
作者：王世贞
朝代：明

挂帆秋色太空低，缥缈峰回上与齐。别借五湖天一曲，中分双崦地东西。松杉翠合家堪隐，橙橘黄萦路不迷。莫问吴王销暑事，采芳春径草萋萋。
锡杖泉
作者：王世贞
朝代：明

卓锡飞泉流，人天大欢喜。来既无心来，止应何处止。
长乐佳
作者：王世贞
朝代：明

南州翡翠鸟，雄来太液池。得鱼不肯食，衔著待其雌。十二金凤皇，一一衔明珰。八角合欢带，欢不在中央。
长乐佳·其一
作者：王世贞
朝代：明

南州翡翠鸟，雄来太液池。得鱼不肯食，衔著待其雌。
长乐佳·其二
作者：王世贞
朝代：明

十二金凤皇，一一衔明珰。八角合欢带，欢不在中央。
长兴哭子与归途即事有感
作者：王世贞
朝代：明

屈指流年醉里论，清溪如旧泪痕新。也知不乏追随客，谁是当时共济人。龙湾北岸骨堪栖，漠漠愁云片片低。一种印山寒食地，白公坟畔酒成泥。当年六子五沈沦，一作人间舌底人。暗数古来文苑传，谁能白发画麒麟。碧练东来是霅川，银鱼紫蟹不论钱。从他风景长如画，割却浮家一段缘。太初收骨道场山，与隔新坟定几湾。六十年来无麦饭，可能相对忆人间。玉龙桥下水纵横，酒眼摩娑醉语轻。不道便成生死别，至今犹自恨潮声。
长兴哭子与归途即事有感·其一
作者：王世贞
朝代：明

屈指流年醉里论，清溪如旧泪痕新。也知不乏追随客，谁是当时共济人。
长兴哭子与归途即事有感·其三
作者：王世贞
朝代：明

当年六子五沈沦，一作人间舌底人。暗数古来文苑传，谁能白发画麒麟。
长兴哭子与归途即事有感·其二
作者：王世贞
朝代：明

龙湾北岸骨堪栖，漠漠愁云片片低。一种印山寒食地，白公坟畔酒成泥。
长兴哭子与归途即事有感·其五
作者：王世贞
朝代：明

太初收骨道场山，与隔新坟定几湾。六十年来无麦饭，可能相对忆人间。
长兴哭子与归途即事有感·其六
作者：王世贞
朝代：明

玉龙桥下水纵横，酒眼摩娑醉语轻。不道便成生死别，至今犹自恨潮声。
长兴哭子与归途即事有感·其四
作者：王世贞
朝代：明

碧练东来是霅川，银鱼紫蟹不论钱。从他风景长如画，割却浮家一段缘。
长兴哭子与归途即事有感余所品顾家三白酒以甘败而近得其法者皆胜之因补三绝句而其一以贻胡家·其一
作者：王世贞
朝代：明
体裁：七言绝句

品酒新诗亦浪传，顾家三白大非前。如何夺署青帘字，把向胡生店里悬。
长兴诸友生送别道上即事
作者：王世贞
朝代：明

今朝霅川路，且作武陵看。萝色分樵斧，萍阴入钓竿。水怜衣带近，山忆画图宽。剧有浮家兴，离觞莫厌残。
长史变歌
作者：王世贞
朝代：明

莫呼侬作官，官今不得脱。那能人上死，乍可草间活。
长夏无事避暑山园景事所会即成微吟得二十绝句
作者：王世贞
朝代：明

小径平桥路欲分，万条青玉一溪云。不须更到幽奇处，便合长康写此君。剥啄从多且未应，小窗过雨篆烟凝。偶然文债支梧了，却是逍遥退院僧。潺湲信宿稻苗齐，涧水争趋罨画溪。处处竹梧添染碧，祗惊帘外数峰低。丝竹由来非我心，未论山水有清音。空林宴坐幽深处，难道无弦不是琴。日长随意选渔竿，小港轻舠唤不难。千迭芙蓉攒碧玉，此图留待月中看。微凉淅淅上轻褣，课竹调琴一小僮。应是中丞霜意薄，故人鸡黍日从容。流水高峰尽日闲，柴门风卷不成关。主翁虽有无劳问，原与游人共此山。尔雅楼头日正长，酒鎗茶盌博山香。歌中九友容相逐，那有闲情和柏梁。收雨青天挂紫虹，科头晏坐小亭中。闲谈未了农家事，一阵前溪䆉稏风。北风高枕便羲皇，佳景无多畏景长。争似侬家祗树苑，六时何处不清凉。花好那能一月红，绿肥还到九秋空。何如浅淡峰头色，长自悠然在眼中。拨刺银鳞跳绿波，呦呦文鹿过林阿。从教馋客频相劝，不解祗园施网罗。宝阁莲花法像新，垂杨拂水四无尘。那知咫尺清泠外，便有泥连火宅人。残杯移傍水边亭，暑气醺人忽自醒。最喜树头风定后，半池零雨半池星。断尽人间书画缘，非关学道与参禅。从来到手浑无味，且仗床头买酒钱。墙头紫翠两三峰，月满觚棱风满松。睡起支颐无一念，偶然吹送五更钟。有人相过说无生，须断人间利与名。毕竟尚残名利字，不如支枕听莺声。一阁中安两藏书，当时有诤未同居。若教勘破西来意，紫气东行也不虚。万事全凭酒破除，空劳千里故人书。参军有颂吾能熟，仆射从尊断不如。褦襶过从不厌频，牛腰行卷墨方新。生平祗被虚名累，耐可残年乞与人。
长夏无事避暑山园景事所会即成微吟得二十绝句·其一
作者：王世贞
朝代：明

小径平桥路欲分，万条青玉一溪云。不须更到幽奇处，便合长康写此君。
长夏无事避暑山园景事所会即成微吟得二十绝句·其七
作者：王世贞
朝代：明

流水高峰尽日闲，柴门风卷不成关。主翁虽有无劳问，原与游人共此山。
长夏无事避暑山园景事所会即成微吟得二十绝句·其三
作者：王世贞
朝代：明

潺湲信宿稻苗齐，涧水争趋罨画溪。处处竹梧添染碧，祗惊帘外数峰低。
长夏无事避暑山园景事所会即成微吟得二十绝句·其九
作者：王世贞
朝代：明

收雨青天挂紫虹，科头晏坐小亭中。闲谈未了农家事，一阵前溪䆉稏风。
长夏无事避暑山园景事所会即成微吟得二十绝句·其二
作者：王世贞
朝代：明

剥啄从多且未应，小窗过雨篆烟凝。偶然文债支梧了，却是逍遥退院僧。
长夏无事避暑山园景事所会即成微吟得二十绝句·其二十
作者：王世贞
朝代：明

褦襶过从不厌频，牛腰行卷墨方新。生平祗被虚名累，耐可残年乞与人。
长夏无事避暑山园景事所会即成微吟得二十绝句·其五
作者：王世贞
朝代：明

日长随意选渔竿，小港轻舠唤不难。千迭芙蓉攒碧玉，此图留待月中看。
长夏无事避暑山园景事所会即成微吟得二十绝句·其八
作者：王世贞
朝代：明

尔雅楼头日正长，酒鎗茶盌博山香。歌中九友容相逐，那有闲情和柏梁。
长夏无事避暑山园景事所会即成微吟得二十绝句·其八
作者：王世贞
朝代：明
体裁：七言绝句

尔雅楼头日正长，酒鎗茶碗博山香。歌中九友容相逐，那有闲情和柏梁。
长夏无事避暑山园景事所会即成微吟得二十绝句·其六
作者：王世贞
朝代：明

微凉淅淅上轻褣，课竹调琴一小僮。应是中丞霜意薄，故人鸡黍日从容。
长夏无事避暑山园景事所会即成微吟得二十绝句·其十
作者：王世贞
朝代：明

北风高枕便羲皇，佳景无多畏景长。争似侬家祗树苑，六时何处不清凉。
长夏无事避暑山园景事所会即成微吟得二十绝句·其十一
作者：王世贞
朝代：明

花好那能一月红，绿肥还到九秋空。何如浅淡峰头色，长自悠然在眼中。
长夏无事避暑山园景事所会即成微吟得二十绝句·其十七
作者：王世贞
朝代：明

有人相过说无生，须断人间利与名。毕竟尚残名利字，不如支枕听莺声。
长夏无事避暑山园景事所会即成微吟得二十绝句·其十三
作者：王世贞
朝代：明

宝阁莲花法像新，垂杨拂水四无尘。那知咫尺清泠外，便有泥连火宅人。
长夏无事避暑山园景事所会即成微吟得二十绝句·其十九
作者：王世贞
朝代：明

万事全凭酒破除，空劳千里故人书。参军有颂吾能熟，仆射从尊断不如。
长夏无事避暑山园景事所会即成微吟得二十绝句·其十二
作者：王世贞
朝代：明

拨刺银鳞跳绿波，呦呦文鹿过林阿。从教馋客频相劝，不解祗园施网罗。
长夏无事避暑山园景事所会即成微吟得二十绝句·其十五
作者：王世贞
朝代：明

断尽人间书画缘，非关学道与参禅。从来到手浑无味，且仗床头买酒钱。
长夏无事避暑山园景事所会即成微吟得二十绝句·其十八
作者：王世贞
朝代：明

一阁中安两藏书，当时有诤未同居。若教勘破西来意，紫气东行也不虚。
长夏无事避暑山园景事所会即成微吟得二十绝句·其十六
作者：王世贞
朝代：明

墙头紫翠两三峰，月满觚棱风满松。睡起支颐无一念，偶然吹送五更钟。
长夏无事避暑山园景事所会即成微吟得二十绝句·其十四
作者：王世贞
朝代：明

残杯移傍水边亭，暑气醺人忽自醒。最喜树头风定后，半池零雨半池星。
长夏无事避暑山园景事所会即成微吟得二十绝句·其四
作者：王世贞
朝代：明

丝竹由来非我心，未论山水有清音。空林宴坐幽深处，难道无弦不是琴。
长安初月
作者：王世贞
朝代：明

长安半轮月，霜色满金河。侠客闻刁斗，天山一剑过。横穿郅支塞，归骑晓星多。忽忆卢家女，流黄欲罢梭。青楼狭邪妇，秦月照眉鸦。荡子嫖姚幕，寒霜作鬓花。功成万户赏，莫向枕边誇。西去金张里，生来将相家。
长安初月·其一
作者：王世贞
朝代：明

长安半轮月，霜色满金河。侠客闻刁斗，天山一剑过。横穿郅支塞，归骑晓星多。忽忆卢家女，流黄欲罢梭。
长安初月·其二
作者：王世贞
朝代：明

青楼狭邪妇，秦月照眉鸦。荡子嫖姚幕，寒霜作鬓花。功成万户赏，莫向枕边誇。西去金张里，生来将相家。
长山道中
作者：王世贞
朝代：明

荒禽暮俱敛，游子尚无还。道路真侨治，衣冠可驻颜。坐销长短日，惭问往来山。倘数人间地，何方定是閒。
长干行
作者：王世贞
朝代：明

上客酒莫倾，请听长干行。长干十二高楼，夭矫若飞虹。回飙却檐楣，赤日眩雕甍。楼中何所有，娇女字倾城。五尺明珊瑚，睹者无不惊。姊妹不得骄，父母不敢高声。流盼灼朝霞，缓齿兰芳生。头上金雀钗，一一衔珠珰。腰间琼瑶佩，行步中宫商。鸳鸯生不识，绣出便成双。十五嫁小吏，小吏焦仲卿。三朝上府牍，四夕践府更，府公拮据不得宁。十五休浣期，中厨刺刺宰猪羊。不见小吏还，乃过邯郸倡。邯郸倡，善为蛊，不可方。长干女，守空房。峨峨凤凰桥，焉见飞且鸣。淼淼天河水，指影竟无形。女身既已非，为妇空得名。恒恐容华变，薄命委秋霜。温衾不甘暖，涕泪沾衣裳。
长星行
作者：王世贞
朝代：明

长星劝汝一杯酒，汝是君王扫愁帚。若令帝座长不移，此地犹为伏羲有。茂陵刘郎势绝伦，五十馀年遍采真。欲觅蓬莱何处是，不如归拥李夫人。
长松标
作者：王世贞
朝代：明

袅袅千尺藤，亭亭百尺松。但令根株近，到顶作相逢。
长歌答汪中丞伯玉
作者：王世贞
朝代：明

黑风吹海海怒号，长鲸血牙恣所饕。闽吏百城摧欲逃，中丞气夺霜空高。一檄立扫三千艘，捷书叠飞天喜劳。䮍蹄雪压麒麟袍，雕戈涩绿弓卧櫜。辕门月寒静不嚣，中丞雅志薄声酒。邺侯万卷时入手，青藜吐烟墨花走。西京驱前建安后，因之故人忽挂口。使者双鱼破林薮，越丝玉寒为余寿。野夫自脱朱兜鍪，太湖烟波天所酬。酒船不楫任拍浮，卧看日月双浮沤。公方清庙悬天球，顾我结束期扁舟。公毋调笑我不愁，男儿七尺俱千秋。
长歌答汪中丞伯玉
作者：王世贞
朝代：明
体裁：古风

黑风吹海海怒号，长鲸血牙恣所饕。闽吏百城摧欲逃，中丞气夺霜空高。一檄立扫三千艘，捷书叠飞天喜劳。袅蹄雪压麒麟袍，雕戈涩绿弓卧櫜。辕门月寒静不嚣，中丞雅志薄声酒。邺侯万卷时入手，青藜吐烟墨花走。西京驱前建安后，因之故人忽挂口。使者双鱼破林薮，越丝玉寒为余寿。野夫自脱朱兜鍪，太湖烟波天所酬。酒船不楫任拍浮，卧看日月双浮沤。公方清庙悬天球，顾我结束期扁舟。公毋调笑我不愁，男儿七尺俱千秋。
长歌行
作者：王世贞
朝代：明

轩皇亿万纪，三光恒若斯。人生百年内，譬若朝露晞。前者吾不作，后者亦焉知。平生异荣贱，冢墓识为谁。华榱及膏亩，安得遂相携。托体于子孙，痛痾各自支。株株同根蒂，叶叶自轻离。蒙庄等彭殇，终复脩文辞。尼轲固随化，垂言亦庶几。
长歌行答于鳞
作者：王世贞
朝代：明

昭昭阳春色，令我好容姿。庶草各自骄，谁能念先萎。秋气发鸣蝉，噭噭多伏悲。逝水但知东，逝日但知西。人生坚强志，乃欲与时违。蜿蜿云中龙，煜煜双飞翼。扶侍日月车，周旋于八极。中有芙蓉冠，蛾眉何脩淑。盼我若旧欢，贻我药五色。顾恋尘中乐，徘徊不能食。旷劫不再逢，怊怅安所即。白露秋澄澄，漙我桂树林。愁思中夜发，披衣不逮衿。晨风无停号，蟋蟀时再吟。举头见明月，低头泪涔霪。明月万里光，妾人万里心。愿为随光去，万里不能任。北斗酿酒浆，南斗为我斟。言欲解我忧，忧来一何深。
长歌行答于鳞·其一
作者：王世贞
朝代：明

昭昭阳春色，令我好容姿。庶草各自骄，谁能念先萎。秋气发鸣蝉，噭噭多伏悲。逝水但知东，逝日但知西。人生坚强志，乃欲与时违。
长歌行答于鳞·其三
作者：王世贞
朝代：明

白露秋澄澄，漙我桂树林。愁思中夜发，披衣不逮衿。晨风无停号，蟋蟀时再吟。举头见明月，低头泪涔霪。明月万里光，妾人万里心。愿为随光去，万里不能任。北斗酿酒浆，南斗为我斟。言欲解我忧，忧来一何深。
长歌行答于鳞其二
作者：王世贞
朝代：明
体裁：乐府曲辞

蜿蜿云中龙，煜煜双飞翼。扶侍日月车，周旋于八极。中有芙蓉冠，蛾眉何脩淑。盼我若旧欢，贻我药五色。顾恋尘中乐，徘徊不能食。旷劫不再逢，怊怅安所即。
长歌赠别朱大夫
作者：王世贞
朝代：明

朱大夫，颜亦朱，碧瞳宣发微髭须。皎然玉立金陵衢，少年意气龙可屠。局蹐且当辕下驹，三为岩邑吏道舒。小转亦握专城符，台抨误及当下除。立散五马归乡闾，新诗一卷酒一壶。杖头百钱从有无，蜡屐踏遍春蘼芜。醉眼且拊双明珠，大者光烛牛女墟。秦庭好易十五都，今汝不乐何为乎。朱大夫，我能写汝抑塞垒块之豪粗，汝当振我阘飙委顿之衰途。摄山酒尽未易沽，挥手便别毋踟蹰。朱大夫，此后莫唤王尚书，老夫新衔长五湖。明年短棹游东吴，弇州糟丘不汝孤。
长歌送徐子与
作者：王世贞
朝代：明

日予别诸君，杖节淮南天。羽声浮云立，四座俱茫然。挂帆沛流歌大风，调笑当时隆准公。淮阴祠前双眼白，嚄唶竖子非英雄。怒涛西来厚坤坼，突兀金焦峙拳石。天令片语破鸿濛，祜辈岂得施颜色。吾家菟裘近震泽，桃花欲飘不自惜。故国鲸鲵恣吞噬，长安马蹄甘局蹐。平生之交李与徐，徐卿自握灵蛇珠。畅如金尊濯醽醁，煜若铁网擎珊瑚。傍徨祗忧吾道绝，偃蹇肯受时名趋。建安七子总词客，开元八仙多酒徒。只今龌龊吴子辈，为汝跋扈开雄图。华阳碣石俱模糊，短裘数付黄公垆。卿今揖予何为乎，使旌不惊乾象改，匕首忽逝秋虹孤。君不见河之浒，津人如云棹人鼓。前迎王生后迎汝，桂枝丛丛蚌辉吐。彩毫一飞真宰失，迫胁江山傲千古。
长歌送赵良弼太宰归汝
作者：王世贞
朝代：明

汝南夫子赵荆州，赐金进秩何优优。绣衣入领中执法，符玺再帅东诸侯。俄闻特拜参衡轴，时与山公计除目。雅操都无暮夜金，清标总是丰年玉。五十鬓边无一丝，尚书八座表留畿。上章解绶苦欲去，再屈温纶始放归。谢客时称饵芝术，别与天公乞私日。子将任作月旦评，叔宝故少膏肓疾。映门榆柳绕秫田，农耕社酒春绵绵。仙行桥上好策蹇，鸿隙陂头宽放船。蒲轮轧轧当公前，欲断不断功名缘。封侯拜相晚来事，何足道哉黄颍川。
长相思
作者：王世贞
朝代：明

长相思，望难期，美人如花隔深闺。轻霜剪涩凝胭脂，青黄碧绿诸色丝，织成鸳鸯心自悲。两心为一心，明月照秋水。一心成两心，各悬三千里。昔为比翼鸟，翼折不能飞。今为双星界河汉，年年夜夜盼光辉。
长相思·閒情
作者：王世贞
朝代：明

东陌头。西陌头。陌上香尘粘碧油。见花花自羞。南高峰，北高峰。两处峰高愁杀侬。行云无定踪。
长相思·闺怨
作者：王世贞
朝代：明

风满陂。雨满陂。雨雨风风无尽时。孤帆天外迟。莺儿飞，燕儿飞。燕燕莺莺双翅低。愁他掠翠帏。
长短句奉赠沂阳王子
作者：王世贞
朝代：明

君不见沂阳子，胸中磊块无不有。鸿都十上垂白首，七尺犹沈阛阓间，片言虚落公卿口。归来买田无负郭，抱膝哀吟动寥廓。琥珀春浮大白明，芙蓉日抱双丸跃。沂阳子，卓荦一丈夫，何不南扫百粤北幽都。虎可咀，龙可屠，六翮欲奋青云徂。沂阳子，咄咄勒成五千言，胡为乎长风东南来，吹上赪鲤鱼。两角外衔垂流苏，中有三尺素，启之灿烂霞文舒。奕者刘生致区区，道尔问讯余何如。又不见野人自蜡几两屐，日日吴山弄秋色。沂阳子，仰面看屋梁，万岁千秋更愁寂。
长短句调子与补楚臬
作者：王世贞
朝代：明

天目山人恋山住，天目之神诉上帝。往者先朝时，此曹落魄不得意。搜剔魍魉，调弄元气。令我刺促竟岁无时宁，胡不驱之向燕京。燕京酒价一夕增，七贵五侯倒屣迎。吹嘘大路寒暑出，指顾阊阖风云生。故人见君面，移尊日欢宴。少年见君诗，下帷日吾伊。忽闻除书唤，依然旧银艾。节度唐粗官，长沙汉天外。银艾笑君双鬓丝，鬓亦笑君银艾迟。腰如杯棬项如磬，安用冯冯大腹为。为汝歌，汝为舞。但使文章不后王，断令名姓能张楚。男儿失意一生，得意一生，莫悲祢衡，莫吊屈平。若云流放比君甚，千古不断湘江声。
长至前一夕丹徒道中
作者：王世贞
朝代：明

积朔疑无际，微阳始渐临。漏偏今夜永，寒自客途深。剑佩仙曹梦，衣裳稚子心。那堪更飘泊，拥被独愁吟。
长至夜起坐忆家
作者：王世贞
朝代：明
体裁：七言律诗

一枕乡山路未真，篝灯起坐独伤神。天心肯傍微阳转，物色从争朔气新。久客爱听初减漏，唤班羞作未归人。江南两地俱愁寂，总向天涯话病身。
閒居
作者：王世贞
朝代：明

但拟閒居好，幽怀可具陈。穷交人自贵，衰眼事方新。倚酒称欢伯，看经号道民。逃儒岂吾意，聊以破沈沦。
閒居偶成
作者：王世贞
朝代：明

偶然吏事简，地寂春风偏。小类山中日，因窥静者年。啼莺狎久坐，垂柳伴三眠。却笑陶徵士，犹烦山海编。
閒居偶然作
作者：王世贞
朝代：明

晏坐无与适，叩门亦不至。残叶时自扫，归云如相迟。颓阳坐来永，依依昔邪际。久矣城市间，始与懒一会。佳境恍有得，稍焉竟茫昧。寄言尘趋子，安知此中味。
閒居无事偶亿古人恒语成联者因以所感足之不论其合与否也
作者：王世贞
朝代：明

何所闻而来，何所见而去。人自不关身，身有关人处。前不见古人，后不见来者。此事久已然，如何初涕下。兰以香自焚，膏以明自煎。昆冈一失火，顽石未闻全。我自用我法，卿自用卿法。卿法多爱憎，我法无生灭。莫言一种物，双名亦易晓。处则为远志，出则为小草。有情痴故佳，无情黠亦尔。琅琊王伯舆，终当为情死。人言阿龙超，阿龙故自超。济南一下语，北地不成骄。法护非不佳，僧弥难为兄。长安啖名地，语语兰芬生。有儿不明经，好读子与史。仲容已预之，卿不得复尔。解绶还神虎，买舟向吴会。冷如鬼手馨，强来捉人臂。
閒居无事偶亿古人恒语成联者因以所感足之不论其合与否也·其一
作者：王世贞
朝代：明
体裁：五言绝句

何所闻而来，何所见而去。人自不关身，身有关人处。
閒居无事偶亿古人恒语成联者因以所感足之不论其合与否也·其十
作者：王世贞
朝代：明

解绶还神虎，买舟向吴会。冷如鬼手馨，强来捉人臂。
閒居无事偶亿古人恒语成联者因以所感足之不论其合与否也其七
作者：王世贞
朝代：明
体裁：五言绝句

人言阿龙超，阿龙故自超。济南一下语，北地不成骄。
閒居无事偶亿古人恒语成联者因以所感足之不论其合与否也其三
作者：王世贞
朝代：明
体裁：五言绝句

兰以香自焚，膏以明自煎。昆冈一失火，顽石未闻全。
閒居无事偶亿古人恒语成联者因以所感足之不论其合与否也其九
作者：王世贞
朝代：明
体裁：五言绝句

有儿不明经，好读子与史。仲容已预之，卿不得复尔。
閒居无事偶亿古人恒语成联者因以所感足之不论其合与否也其二
作者：王世贞
朝代：明
体裁：五言绝句

前不见古人，后不见来者。此事久已然，如何初涕下。
閒居无事偶亿古人恒语成联者因以所感足之不论其合与否也其五
作者：王世贞
朝代：明
体裁：五言绝句

莫言一种物，双名亦易晓。处则为远志，出则为小草。
閒居无事偶亿古人恒语成联者因以所感足之不论其合与否也其八
作者：王世贞
朝代：明
体裁：五言绝句

法护非不佳，僧弥难为兄。长安啖名地，语语兰芬生。
閒居无事偶亿古人恒语成联者因以所感足之不论其合与否也其六
作者：王世贞
朝代：明
体裁：五言绝句

有情痴故佳，无情黠亦尔。琅琊王伯舆，终当为情死。
閒居无事偶亿古人恒语成联者因以所感足之不论其合与否也其四
作者：王世贞
朝代：明
体裁：五言绝句

我自用我法，卿自用卿法。卿法多爱憎，我法无生灭。
门有车马客行
作者：王世贞
朝代：明

上客停轮筐，小妇罢流黄。小妇出肃客，呼水进酒浆。问客何方来，客亦不肯言。但睹双荔枝，朱实自殷斓。谢客忽唯昔，荔枝生南海。欲因求欢耗，车马去不待。炎洲翡翠鸟，双双互相乐。宁知鸿雁若，飞不度湘岳。
闫希言先生道成而游戏人间任真自适闻之久矣今年来访弇园谈笑无间忽语余欲返武当故馆一叩元帝先生有故人不二头陀范丫髻亦余旧识也因歌以赠先生并寄声焉
作者：王世贞
朝代：明

足下不履头不巾，一衲寒暑长随身。有酒时过犊鼻子，得钱即散鹑衣人。马藏阴相任儿戏，熊经外道胡足论。是口那曾挂臧否，无心何处容贪嗔。访余东海近旬日，云往天柱朝元真。左珰之柳夙好事，为尔筑馆襄江滨。夜斗低徊挂檐栋，朝暾晃耀开金银。虎岩不二范丫髻，岁寒且共栖嶙峋。道余鼯鼠技已尽，薄有雕虫名亦沦。闲披缁衲礼禅客，或戴黄冠称道民。三尸上天鲜可诉，何苦役役防庚申。蓬莱宁复闭贤路，桃花亦自通迷津。祗愁鹤背太清瘦，可载笨伯凌青旻。
闭关
作者：王世贞
朝代：明

虚自群喧草大还，不多青眼畏尘寰。由他国士谁谋国，若个山人肯往山。长病医方无胜懒，渐贫生计莫如悭。地垆榾柮煨生芋，风雨萧萧且闭关。
闭关
作者：王世贞
朝代：明

虚自群喧草木还，不多青眼畏尘寰。由他国士谁谋国，若个山人肯住山。长病医方无胜懒，渐贫生计莫如慳。地垆榾柮煨生芋，风雨萧萧且闭关。
问仲子归期
作者：王世贞
朝代：明

萧然襆被出词垣，时复持螯佐酒樽。为问淹留沧海楫，可能供奉茂陵园。畏途冠盖谁终老，清世渔樵也自尊。何限吴山秋后色，好凭双屐过阊门。
问华起龙工部
作者：王世贞
朝代：明

生今杜门处，春草故人疏。罢读考工记，俱称行秘书。毋云计左矣，吾亦赋归欤。见说君山色，萧条宦兴如。
问讯梁公实
作者：王世贞
朝代：明

问讯梁公实，声名未寂寥。病何关药饵，贫岂任渔樵。十载能吾辈，同心正久要。边书况昨日，散捷紫宸朝。汝病风尘外，吾衰景物中。词人歌太乙，酒客卧新丰。弹铗心犹嗜，驱车路转穷。飘然五噫咏，天地一梁鸿。
问讯梁公实·其一
作者：王世贞
朝代：明

问讯梁公实，声名未寂寥。病何关药饵，贫岂任渔樵。十载能吾辈，同心正久要。边书况昨日，散捷紫宸朝。
问讯梁公实·其二
作者：王世贞
朝代：明

汝病风尘外，吾衰景物中。词人歌太乙，酒客卧新丰。弹铗心犹嗜，驱车路转穷。飘然五噫咏，天地一梁鸿。
闰十月朔病中作
作者：王世贞
朝代：明
体裁：七言律诗

伏枕人间万事轻，偶探残历唤愁生。初疑玉殿仍颁朔，不谓玄冥再主盟。病似黄杨多进退，情如芳草易枯荣。谁怜止酒无多睡，夜夜清霜闰五更。
闺怨
作者：王世贞
朝代：明

微力展运荷恩休，绯金灿赫比王侯。肥马脂车走燕幽，辉光烁目溢道周。翚翟孤翔偕不俦，依依妾肠痛纷缪。飞花逐风委波流，挥泪涕咨怨深秋。围带宽改倏岁遒，稀星列汉垂帘钩。蝛啼哀蝉传梧楸，衣寒剪涩玉指柔。机鸣罢织乍灯收，霏霏华露湿衾帱。徽音恋君幸君留，非耶是耶君思愁。围香柔玉煖新裯，薇藿焉足充脯羞。饥往念饱谁悠悠，归哉勖君思昔游。
闺怨三首
作者：王世贞
朝代：明

空城甲第与云齐，海燕无人不肯栖。隔巷长干春十五，银筝偏唤一行啼。闻道边关乐事多，前庭蹋鞠后庭歌。不知刁斗声中月，曾照流黄锦上梭。三殿论功拜彻侯，平阳歌舞一时收。无端却是刀环月，更遣文君赋白头。
闺怨三首·其一
作者：王世贞
朝代：明

空城甲第与云齐，海燕无人不肯栖。隔巷长干春十五，银筝偏唤一行啼。
闺怨三首其三
作者：王世贞
朝代：明
体裁：七言绝句

三殿论功拜彻侯，平阳歌舞一时收。无端却是刀环月，更遣文君赋白头。
闺怨三首其二
作者：王世贞
朝代：明
体裁：七言绝句

闻道边关乐事多，前庭蹋鞠后庭歌。不知刁斗声中月，曾照流黄锦上梭。
闺恨
作者：王世贞
朝代：明
体裁：五言绝句

兴庆坊前柳，萧郎手自栽。藏鸦今渐稳，只是不归来。
闻京师诏下志喜
作者：王世贞
朝代：明

斧钺严清禁，风霜动紫霄。向推聊试鲧，终殛岂惭尧。逆党谋全折，骄兵气欲消。普天欣止战，吾计可渔樵。此日欃枪扫，何云落将星。中原无战伐，高庙有神灵。一代家仍赤，千秋史更青。当知窦车骑，勒碣尚垂铭。将相须才致，时来亦偶然。国威推毂重，君宠解衣偏。白刃宁求敌，黄金自有权。汝曹判一死，天地正风烟。闻道将军第，荆榛车马稀。交游愁姓字，部曲掩光辉。日月明何损，君亲计总非。陇西羞李氏，敢道汉恩微。
闻京师诏下志喜·其一
作者：王世贞
朝代：明

斧钺严清禁，风霜动紫霄。向推聊试鲧，终殛岂惭尧。逆党谋全折，骄兵气欲消。普天欣止战，吾计可渔樵。
闻京师诏下志喜·其四
作者：王世贞
朝代：明

闻道将军第，荆榛车马稀。交游愁姓字，部曲掩光辉。日月明何损，君亲计总非。陇西羞李氏，敢道汉恩微。
闻京师诏下志喜其三
作者：王世贞
朝代：明
体裁：五言律诗

将相须才致，时来亦偶然。国威推毂重，君宠解衣偏。白刃宁求敌，黄金自有权。汝曹判一死，天地正风烟。
闻京师诏下志喜其二
作者：王世贞
朝代：明
体裁：五言律诗

此日欃枪扫，何云落将星。中原无战伐，高庙有神灵。一代家仍赤，千秋史更青。当知窦车骑，勒碣尚垂铭。
闻仲慧治制科业于尊生斋嘲之
作者：王世贞
朝代：明

新水高槐咽暮蝉，尊生斋里好谈玄。如何半夜篝灯读，只是长杨校猎篇。
闻南中流言有感
作者：王世贞
朝代：明

入春忧病未堪除，弹指浮荣业已虚。时到覆蕉能得鹿，事违缘木可求鱼。鲛珠掬就机头泪，贝锦裁将箧里书。总为世途成湿束，江湖天远纵吾如。自来穷达信乾坤，混沌今劳倏忽论。荷弱不堪持作柱，兰芬那晓避当门。毋言白简何人指，只是青山圣主恩。检遍科条无死窜，可烦词客为招魂。五湖耕钓足生涯，推毂翻令与覆车。角为乞归曾誓马，足缘轻出不成蛇。三年祇是留皮骨，六尺从新费齿牙。任道吴兴荆棘在，也应春雨万人家。马首残星涕泪悬，太行行尽见平阡。那知诘曲羊肠路，只在逶迤豹尾边。水镜几曾当白日，冰壶元自写青天。虚劳建业诸贤意，未少城南二顷田。
闻南中流言有感
作者：王世贞
朝代：明

朝成嫫母昨夷光，未必蛾眉一夜霜。何似村中浣纱去，任他明月照空房。累身元只是虚名，损尽虚名事事轻。折莫酒垆禅榻伴，也能驱遣过残生。偶然文字落尘寰，耐可争名眼睫间。侧理细书三万纸，自封云检施名山。裁呼小草便无闻，祇为惭他誓墓文。若道长安车马色，春风吹作五陵云。
闻南中流言有感·其一
作者：王世贞
朝代：明

入春忧病未堪除，弹指浮荣业已虚。时到覆蕉能得鹿，事违缘木可求鱼。鲛珠掬就机头泪，贝锦裁将箧里书。总为世途成湿束，江湖天远纵吾如。
闻南中流言有感·其一
作者：王世贞
朝代：明

朝成嫫母昨夷光，未必蛾眉一夜霜。何似村中浣纱去，任他明月照空房。
闻南中流言有感·其四
作者：王世贞
朝代：明

裁呼小草便无闻，祇为惭他誓墓文。若道长安车马色，春风吹作五陵云。
闻南中流言有感·其四
作者：王世贞
朝代：明

马首残星涕泪悬，太行行尽见平阡。那知诘曲羊肠路，只在逶迤豹尾边。水镜几曾当白日，冰壶元自写青天。虚劳建业诸贤意，未少城南二顷田。
闻南中流言有感其三
作者：王世贞
朝代：明
体裁：七言律诗

五湖耕钓足生涯，推毂翻令与覆车。角为乞归曾誓马，足缘轻出不成蛇。三年祇是留皮骨，六尺从新费齿牙。任道吴兴荆棘在，也应春雨万人家。
闻南中流言有感其三
作者：王世贞
朝代：明
体裁：七言绝句

偶然文字落尘寰，耐可争名眼睫间。侧理细书三万纸，自封云检施名山。
闻南中流言有感其二
作者：王世贞
朝代：明
体裁：七言绝句

累身元只是虚名，损尽虚名事事轻。折莫酒垆禅榻伴，也能驱遣过残生。
闻南中流言有感其二
作者：王世贞
朝代：明
体裁：七言律诗

自来穷达信乾坤，混沌今劳倏忽论。荷弱不堪持作柱，兰芬那晓避当门。毋言白简何人指，只是青山圣主恩。检遍科条无死窜，可烦词客为招魂。
闻卢生将出狱志喜
作者：王世贞
朝代：明

闻道游梁狱，斯人实可悲。红颜翻自累，白璧转堪疑。失意乾坤小，孤踪雨露迟。向来吹黍律，开落竟由谁。骨立卢生在，群销好自支。膏焚独明日，灰暖再然时。鹦鹉元惊众，鹪鹩未稳枝。江湖去仍广，勺水借恩私。此际狱中剑，曾逢雷令非。提携终奋迅，拂拭有光辉。一旦雄心托，千年国士稀。凭将报恩用，不作化龙飞。
闻卢生将出狱志喜·其一
作者：王世贞
朝代：明

闻道游梁狱，斯人实可悲。红颜翻自累，白璧转堪疑。失意乾坤小，孤踪雨露迟。向来吹黍律，开落竟由谁。
闻卢生将出狱志喜·其三
作者：王世贞
朝代：明

此际狱中剑，曾逢雷令非。提携终奋迅，拂拭有光辉。一旦雄心托，千年国士稀。凭将报恩用，不作化龙飞。
闻卢生将出狱志喜其二
作者：王世贞
朝代：明
体裁：五言律诗

骨立卢生在，群销好自支。膏焚独明日，灰暖再然时。鹦鹉元惊众，鹪鹩未稳枝。江湖去仍广，勺水借恩私。
闻台抨不行有感
作者：王世贞
朝代：明

纵令宽谪籍，岂敢问朝班。雨雪人回首，春风自掩关。穷途出处外，垂老是非间。爱此浮云色，翛然逝不还。当时诤臣论，夫岂谤书函。执政宽相假，流言转自惭。本应呼第五，不合受朝三。遂我初衣后，秋风农圃谙。
闻台抨不行有感·其一
作者：王世贞
朝代：明

纵令宽谪籍，岂敢问朝班。雨雪人回首，春风自掩关。穷途出处外，垂老是非间。爱此浮云色，翛然逝不还。
闻台抨不行有感·其二
作者：王世贞
朝代：明

当时诤臣论，夫岂谤书函。执政宽相假，流言转自惭。本应呼第五，不合受朝三。遂我初衣后，秋风农圃谙。
闻台抨不行有感新安汪惟一徐使君子与门人也以尝侍李于鳞先生刻其白雪楼集赋二章赠之·其一
作者：王世贞
朝代：明
体裁：五言律诗

客有儒中侠，人怜身后名。言从徐孺子，得尚济南生。山水存遗操，冰霜问旧盟。莫将青凤翮，到处觅兼城。
闻命有感
作者：王世贞
朝代：明

还留上宰翊皇朝，天阔春风处处饶。自是清时宽去就，百年兄弟好渔樵。空劳名姓玷公车，万死孤臣涕泪馀。但道不堪应过七，可能先草绝交书。敢从明世拟由巢，穷骨由来怯汉貂。一寸酬恩心未死，岂堪回施伯通桥。一时真宰让山公，感旧能怜嵇侍中。应是不经攀柏处，断肠秋色满霜风。玉颜零落数经秋，听说承恩已自愁。宫监满前言不得，只将双泪滴心头。北阙除书日日新，肯留心事傍风尘。城头一片西山色，看尽人间得意人。
闻命有感·其一
作者：王世贞
朝代：明

还留上宰翊皇朝，天阔春风处处饶。自是清时宽去就，百年兄弟好渔樵。
闻命有感·其六
作者：王世贞
朝代：明

北阙除书日日新，肯留心事傍风尘。城头一片西山色，看尽人间得意人。
闻命有感其三
作者：王世贞
朝代：明
体裁：七言绝句

敢从明世拟由巢，穷骨由来怯汉貂。一寸酬恩心未死，岂堪回施伯通桥。
闻命有感其二
作者：王世贞
朝代：明
体裁：七言绝句

空劳名姓玷公车，万死孤臣涕泪馀。但道不堪应过七，可能先草绝交书。
闻命有感其五
作者：王世贞
朝代：明
体裁：七言绝句

玉颜零落数经秋，听说承恩已自愁。宫监满前言不得，只将双泪滴心头。
闻命有感其四
作者：王世贞
朝代：明
体裁：七言绝句

一时真宰让山公，感旧能怜嵇侍中。应是不经攀柏处，断肠秋色满霜风。
闻大同周将军物故
作者：王世贞
朝代：明

绝塞犹骁骑，中原失虎臣。空馀裹革志，无复据鞍身。动地千门哭，悲风万马尘。将星知未陨，天子重推轮。沙海长城断，单于秋意深。转愁新将令，难识旧军心。赤羽时传警，黄金不可寻。冯唐抚髀对，今古泪沾襟。
闻大同周将军物故·其一
作者：王世贞
朝代：明

绝塞犹骁骑，中原失虎臣。空馀裹革志，无复据鞍身。动地千门哭，悲风万马尘。将星知未陨，天子重推轮。
闻大同周将军物故·其二
作者：王世贞
朝代：明

沙海长城断，单于秋意深。转愁新将令，难识旧军心。赤羽时传警，黄金不可寻。冯唐抚髀对，今古泪沾襟。
闻子相归不能待寄之
作者：王世贞
朝代：明

桐柏江头春雁稀，故人闻向日边归。扁舟欲系遥相待，万户清霜夜捣衣。
闻家君梦恩复御史大夫喜述
作者：王世贞
朝代：明

双节遥传下赤墀，主恩谁分赐环时。声回插羽金城在，色动飞章玉几知。自信星辰天北拱，无论风雨日东垂。向来庭训唯精白，肯为封侯请戒诗。
闻家弟乞休不遂有感
作者：王世贞
朝代：明

草色池塘梦未真，天涯难问惫和贫。阿谁传得思归引，令我长为诳语人。竹箭自然江左贵，桃花无恙武陵春。柴门扫罢还堪掩，不必埙篪聒老身。神虎门头欲解簪，名高天亦妒山林。未应君相真司命，自古行藏好信心。龙性驯来生豢法，鸢肩看后起知音。但令五技如兄短，不畏藤萝卧不深。
闻家弟乞休不遂有感·其一
作者：王世贞
朝代：明

草色池塘梦未真，天涯难问惫和贫。阿谁传得思归引，令我长为诳语人。竹箭自然江左贵，桃花无恙武陵春。柴门扫罢还堪掩，不必埙篪聒老身。
闻家弟乞休不遂有感·其二
作者：王世贞
朝代：明

神虎门头欲解簪，名高天亦妒山林。未应君相真司命，自古行藏好信心。龙性驯来生豢法，鸢肩看后起知音。但令五技如兄短，不畏藤萝卧不深。
闻岛寇警有感因呈兵宪王使君
作者：王世贞
朝代：明

烽火年年是，乾坤处处残。仓皇趋白羽，澒洞及黄冠。忽改汾阳色，知登汉将坛。天横须虑合，月上庵庐寒。剑客雄争奋，兵符静不欢。挥鞭画吴海，飞捷动长安。名已丹青刻，囊毋赤白看。渔樵吾计晚，戈甲此身难。筹策须时定，农耕稍自宽。好将铙吹曲，来奏柏台端。
闻彰德寇起志感
作者：王世贞
朝代：明

此际潢池警，横行自豫方。孤城压晕黑，千骑宿霾黄。衷甲谋非拙，横行势可当。如闻天下险，或恐向敖仓。南北殊忧难，中原近若何。向来论守相，或恐致兵戈。枳棘春偏晚，风霜暮自多。始闻徵渤海，垂白竟蹉跎。汝辈劳宵旰，徵兵几道闻。虎符新使者，猿臂故将军。鼓叠漻堤浪，旌连亳社云。只今惟一战，白羽莫纷纷。
闻彰德寇起志感·其一
作者：王世贞
朝代：明

此际潢池警，横行自豫方。孤城压晕黑，千骑宿霾黄。衷甲谋非拙，横行势可当。如闻天下险，或恐向敖仓。
闻彰德寇起志感·其三
作者：王世贞
朝代：明

汝辈劳宵旰，徵兵几道闻。虎符新使者，猿臂故将军。鼓叠漻堤浪，旌连亳社云。只今惟一战，白羽莫纷纷。
闻彰德寇起志感其二
作者：王世贞
朝代：明
体裁：五言律诗

南北殊忧难，中原近若何。向来论守相，或恐致兵戈。枳棘春偏晚，风霜暮自多。始闻徵渤海，垂白竟蹉跎。
闻敬美使秦中要取道太和一晤
作者：王世贞
朝代：明

怀中白璧月同圆，纵入秦庭莫浪传。可怪人间无合处，郧江虹色已经年。莲花朵朵扑函关，使者褰帷紫气间。分付锦囊收拾尽，与君移较太和山。
闻敬美使秦中要取道太和一晤·其一
作者：王世贞
朝代：明

怀中白璧月同圆，纵入秦庭莫浪传。可怪人间无合处，郧江虹色已经年。
闻敬美使秦中要取道太和一晤·其二
作者：王世贞
朝代：明

莲花朵朵扑函关，使者褰帷紫气间。分付锦囊收拾尽，与君移较太和山。
闻朝钟偶成
作者：王世贞
朝代：明

残月含辉曙色疑，未央钟响度花迟。披衣欲出仍颠倒，道是寒山夜半时。
闻王明辅将游赵
作者：王世贞
朝代：明

卧病闻君邺下行，披衣推枕不胜情。漳河只作西来水，慷慨何人变羽声。梁王词客有邹枚，苑雪千金一宴开。何似兰台新赋就，碧天无际大风来。
闻王明辅将游赵·其一
作者：王世贞
朝代：明

卧病闻君邺下行，披衣推枕不胜情。漳河只作西来水，慷慨何人变羽声。
闻王明辅将游赵·其二
作者：王世贞
朝代：明

梁王词客有邹枚，苑雪千金一宴开。何似兰台新赋就，碧天无际大风来。
闻粤西除命有作时以楚臬迫将入计
作者：王世贞
朝代：明

歘然除目下，呼酒一为欢。岂谓投荒易，端怜入计难。桑榆元爱暖，蒲柳自知寒。早晚从休沐，将因托挂冠。长沙七千里，过此更沉沉。汩没非吾责，归来是夙心。苍梧眺不尽，白发话来侵。纵有东风在，幽兰寒意深。
闻粤西除命有作时以楚臬迫将入计·其一
作者：王世贞
朝代：明

歘然除目下，呼酒一为欢。岂谓投荒易，端怜入计难。桑榆元爱暖，蒲柳自知寒。早晚从休沐，将因托挂冠。
闻粤西除命有作时以楚臬迫将入计·其二
作者：王世贞
朝代：明

长沙七千里，过此更沉沉。汩没非吾责，归来是夙心。苍梧眺不尽，白发话来侵。纵有东风在，幽兰寒意深。
闻补楚宪之命四首
作者：王世贞
朝代：明

天入衡门近，朝将盭绶新。五投归亩疏，两作起家人。白雪元推郢，桃花不避秦。宦情吾岂薄，野性恐难驯。晋楚吾何择，山公意不轻。虎须惊往路，鸡肋叹浮名。病入园林癖，衰钟儿女情。家乡事事好，物态一堪评。当年成小草，此日动菰芦。颠倒寻章服，次且散酒徒。废家方悔侠，移谷旧甘愚。一出一回老，还堪览镜无。儿辈粗能立，君恩转似浓。春光催骀荡，吾意独龙钟。味入中年减，名怜末路容。武昌鱼价贱，罢钓一相从。
闻补楚宪之命四首·其一
作者：王世贞
朝代：明

天入衡门近，朝将盭绶新。五投归亩疏，两作起家人。白雪元推郢，桃花不避秦。宦情吾岂薄，野性恐难驯。
闻补楚宪之命四首其三
作者：王世贞
朝代：明
体裁：五言律诗

当年成小草，此日动菰芦。颠倒寻章服，次且散酒徒。废家方悔侠，移谷旧甘愚。一出一回老，还堪览镜无。
闻补楚宪之命四首其二
作者：王世贞
朝代：明
体裁：五言律诗

晋楚吾何择，山公意不轻。虎须惊往路，鸡肋叹浮名。病入园林癖，衰钟儿女情。家乡事事好，物态一堪评。
闻补楚宪之命四首其四
作者：王世贞
朝代：明
体裁：五言律诗

儿辈粗能立，君恩转似浓。春光催骀荡，吾意独龙钟。味入中年减，名怜末路容。武昌鱼价贱，罢钓一相从。
闻袁鲁望登第志喜却寄
作者：王世贞
朝代：明

虎丘池头与君别，片片寒霜走鸣铗。十年仍上泣玉书，千里果至泥金帖。野夫欢叫四坐闻，忽忆少时慕终军。一言唾手取青紫，蹉跎归种南山云。要知晚成差有味，男儿有才岂终弃。君不见老骥剪拂时，踠足长鸣裂珠辔。
闻警
作者：王世贞
朝代：明

羽檄中原旧，戈船下濑新。梦牵兵后信，心死战馀人。缓急俱时见，安危况老亲。飞扬诸侠少，或恐爱风尘。寇盗方如猬，何时望息肩。风烟昏大海，战伐党高天。有信迷凶吉，无家总后先。不堪车马地，肉食共愁年。怕询开府使，秋鬓雪添无。母弟俱依越，妻孥尚隔吴。愁憎双眼在，拙弃一身孤。奋欲长缨请，终军竟弃繻。闻道黄金募，新屯海上兵。败亡谁后殿，剽掠敢横行。战血鼋鼍集，愁魂鸟雀惊。欲归无寸土，何敢论浮生。寇却馀皇上，师逢槜李伤。海波吹欲立，云日照俱苍。实恐游麋鹿，何言异虎狼。中原天渐小，吾计尚茫茫。
闻警·其一
作者：王世贞
朝代：明

羽檄中原旧，戈船下濑新。梦牵兵后信，心死战馀人。缓急俱时见，安危况老亲。飞扬诸侠少，或恐爱风尘。
闻警·其五
作者：王世贞
朝代：明

寇却馀皇上，师逢槜李伤。海波吹欲立，云日照俱苍。实恐游麋鹿，何言异虎狼。中原天渐小，吾计尚茫茫。
闻警其三
作者：王世贞
朝代：明
体裁：五言律诗

怕询开府使，秋鬓雪添无。母弟俱依越，妻孥尚隔吴。愁憎双眼在，拙弃一身孤。奋欲长缨请，终军竟弃繻。
闻警其二
作者：王世贞
朝代：明
体裁：五言律诗

寇盗方如猬，何时望息肩。风烟昏大海，战伐党高天。有信迷凶吉，无家总后先。不堪车马地，肉食共愁年。
闻警其四
作者：王世贞
朝代：明
体裁：五言律诗

闻道黄金募，新屯海上兵。败亡谁后殿，剽掠敢横行。战血鼋鼍集，愁魂鸟雀惊。欲归无寸土，何敢论浮生。
闻谢茂秦客死魏郡寄诗挽之
作者：王世贞
朝代：明

如闻邺下仰风流，䠥躄谁令走魏州。老去一编文苑足，病来孤枕客星愁。江湖气尽无芒屩，妻子情偏有蒯缑。总为济南抔土在，也堪挥泪布衣游。
闻谢茂秦客死魏郡寄诗挽之
作者：王世贞
朝代：明
体裁：七言律诗

如闻邺下仰风流，蹩躄谁令走魏州。老去一编文苑足，病来孤枕客星愁。江湖气尽无芒屩，妻子情偏有蒯缑。总为济南抔土在，也堪挥泪布衣游。
闻谮
作者：王世贞
朝代：明

薄谮元非假，高名敢遽攀。未归惭地下，且住看人间。湖海藏烽色，云霄递客颜。五噫何敢咏，挥手出燕关。故旧纷相谓，狂名得已迟。卿仍用卿法，吾更爱吾诗。枉责元龙礼，虚劳惠子疑。吴山青片片，或恐妒归期。
闻谮·其一
作者：王世贞
朝代：明

薄谮元非假，高名敢遽攀。未归惭地下，且住看人间。湖海藏烽色，云霄递客颜。五噫何敢咏，挥手出燕关。
闻谮·其二
作者：王世贞
朝代：明

故旧纷相谓，狂名得已迟。卿仍用卿法，吾更爱吾诗。枉责元龙礼，虚劳惠子疑。吴山青片片，或恐妒归期。
阅史偶有所感
作者：王世贞
朝代：明

掩卷柴门数落晖，古来俱羡圣之威。那知天地长多事，总为英雄未息机。衣赭讵容人彘在，簪银还见女鼋归。鲍鱼不救祖龙臭，蝼蚁翻因齐霸肥。黄屋事移输白屋，衮衣缘尽着青衣。王孙子姓时时改，寒食园陵个个饥。尘世隙驹俄自了，竖儒毫兔易成非。江南鹿豕同游处，乔木连云尽百围。
阆中陈子韶宪使以二诗及书附贾舶见寄聊尔次荅
作者：王世贞
朝代：明

万里桥东贾客航，曾携明月到吴阊。清猿响挟三巴俊，赤鲤心纡九派长。终古埙篪还并协，此生旗鼓不相当。夫君自有夔州调，刺史能无治草堂。射洪零落有家声，中散傀俄无世情。书到绝交堪自老，诗题感遇不须名。逃禅别爱声闻酒，任侠能争竹素衡。今日一编天外至，老夫差不负生平。
阆中陈子韶宪使以二诗及书附贾舶见寄聊尔次荅·其一
作者：王世贞
朝代：明

万里桥东贾客航，曾携明月到吴阊。清猿响挟三巴俊，赤鲤心纡九派长。终古埙篪还并协，此生旗鼓不相当。夫君自有夔州调，刺史能无治草堂。
阆中陈子韶宪使以二诗及书附贾舶见寄聊尔次荅·其二
作者：王世贞
朝代：明

射洪零落有家声，中散傀俄无世情。书到绝交堪自老，诗题感遇不须名。逃禅别爱声闻酒，任侠能争竹素衡。今日一编天外至，老夫差不负生平。
阜城道中
作者：王世贞
朝代：明

春色昼冥冥，劳歌倦自听。地过三辅紫，天近九关青。旅梦从车续，村沽离盏醒。如何挂冠后，更遣役吾形。
阜平汤泉
作者：王世贞
朝代：明

玉乳潺湲兰杜芳，温柔枉自别名乡。春云若傍骊山足，肯作莲花第二汤。大荒西吐烛龙涎，暗向中原地底穿。两乞君王汤沐地，酒泉尝罢浴温泉。浴罢支颐坐自看，五台如案五云端。清凉蠲尽人间暑，此水仍驱万古寒。
阜平汤泉·其一
作者：王世贞
朝代：明

玉乳潺湲兰杜芳，温柔枉自别名乡。春云若傍骊山足，肯作莲花第二汤。
阜平汤泉·其三
作者：王世贞
朝代：明

浴罢支颐坐自看，五台如案五云端。清凉蠲尽人间暑，此水仍驱万古寒。
阜平汤泉其二
作者：王世贞
朝代：明
体裁：七言绝句

大荒西吐烛龙涎，暗向中原地底穿。两乞君王汤沐地，酒泉尝罢浴温泉。
阜平道中
作者：王世贞
朝代：明

马足时陵竞，颠崖古道横。山从一涧坼，水夺两崖鸣。径路疑欲尽，人烟俄自生。夜深见灯火，三户是孤城。
阮郎归
作者：王世贞
朝代：明

画桡初见柳边来。相逢青眼开。六么檀句软金杯。飞花小令催。从别后，思难排。柴门依旧苔。起挼红豆独徘徊。新词凭梦裁。
阳春曲
作者：王世贞
朝代：明

杨柳窣地万千丝。金堤碧桃花吐荑。攀条折花将遗谁。将遗谁，心自了。人耳多，黄耳少。
阳春曲
作者：王世贞
朝代：明

汉女三千人，一一盼阳春。花开不见日，愁绕翠蛾颦。君王雨露在一身，那得遍洒东门尘。君不见赵家姊妹玉不如，昭阳乍亲椒殿疏，何况增成班婕妤。
阳鹤峰
作者：王世贞
朝代：明

老鹤巢杉朱顶圆，欲充仙骑上青天。何当羽客偏多肉，拳足寒云不记年。
阻水高阳夜大风雨
作者：王世贞
朝代：明

何人为驱魃，此夜复愁霖。已改江湖象，犹酣天地心。疾雷崩坐出，飞溜夺檐侵。怒挟孤城动，哀催万窍吟。扶摇大鹏翼，磊块巨鳌簪。散帙身俱厌，扁舟意与深。浮生长道路，倦翮未山林。所以桓司马，愀然恨陆沈。
阻风下邳南待发有作
作者：王世贞
朝代：明

积风见日色，久客见容颜。翳翳昏黄交，桑柘自生烟。惝恍一飞凫，乃是天际帆。倏焉过舷际，欲挽不得言。去者日以去，还者何时还。
阻风安庆
作者：王世贞
朝代：明

长怜拙宦似今朝，愁水愁风上汉遥。何似长年回鹢去，满帆秋色下枫桥。
阻风彭城下洪
作者：王世贞
朝代：明

信宿维舟阻急湍，丛祠赛鼓问祈安。风狂怪石低昂见，渚枉荒山向背看。久仗束书成客计，还呼卮酒断愁端。彭城咫尺君休拟，老惯人间行路难。
阻风桃源
作者：王世贞
朝代：明

小驿维梢坐，来帆自若飞。不堪游兴尽，欲作向南归。
阻风湖口
作者：王世贞
朝代：明

雨色千艘转，涛声万马驱。河山归惨淡，天地失须臾。独坐思舟楫，微官任道途。何堪一群雁，失侣自哀呼。津吏迎相挽，孤帆尽日稽。束云淮县小，崩浪楚山低。风雨千灵集，乾坤七圣迷。长安不可望，畏路重含悽。
阻风湖口·其一
作者：王世贞
朝代：明

雨色千艘转，涛声万马驱。河山归惨淡，天地失须臾。独坐思舟楫，微官任道途。何堪一群雁，失侣自哀呼。
阻风湖口·其二
作者：王世贞
朝代：明

津吏迎相挽，孤帆尽日稽。束云淮县小，崩浪楚山低。风雨千灵集，乾坤七圣迷。长安不可望，畏路重含悽。
阻风黄石矶
作者：王世贞
朝代：明

桃叶江南江北，桃花千山万山。捲帘但看白浪，沽酒不减朱颜。长江宛如白龙，怒起鳞甲千重。唯是江头山色，居然不改芙蓉。
阻风黄石矶·其一
作者：王世贞
朝代：明

桃叶江南江北，桃花千山万山。捲帘但看白浪，沽酒不减朱颜。
阻风黄石矶·其二
作者：王世贞
朝代：明

长江宛如白龙，怒起鳞甲千重。唯是江头山色，居然不改芙蓉。
阿修罗
作者：王世贞
朝代：明

阿修罗，报生大海中，金银为阙琉璃宫。五欲约略人间同，寿亿万岁永无终。犹恨不及帝释天，贪嗔在心吻吐烟。耸身直上须弥颠，两手欲掩日月圆。却敌城头戟如霜，四天奔波悉勤王。法华宝经置中央，修罗万众倏败亡，藕丝中细不得藏。事已非，空倨骂。缚汝不杀特汝赦，何颜复立须弥下。
阿子曲
作者：王世贞
朝代：明

东家挽郎歌，西家嫁女哭。郎作口头语，那得见衷曲，阿子汝闻否。
陆仲子为其友索题云洲即以塞白
作者：王世贞
朝代：明

白云不须山，沧洲不须海。所以吏隐人，迹混心不改。浮沉任波色，舒卷依天籁。寄言采芳者，杜若青犹在。
陆叔原楚生兄弟自江右归携德甫用晦书见存且剧谈二君相遇之厚赋此寄之
作者：王世贞
朝代：明

三十六鳞秋乍肥，枫江回望思依依。斗间人觅双龙去，吴下书从二陆归。剑曲未终迁幸舍，筑歌才和对沾衣。菰芦何限东南美，其若霜风识者稀。
陆叔平邀过山庄看菊
作者：王世贞
朝代：明

夫君种菊自年年，买得支公胜地偏。甘谷移来鸣玉水，给园分作布金田。雅闻彭泽翻为具，能使江州忘遗钱。今夜东篱月色好，野夫从醉不回船。
陆大参别余与潘中丞登飞英塔
作者：王世贞
朝代：明

招提只在白云封，绝顶岧峣望莫从。忽有丹梯通箭栝，还如玉井护芙蓉。菰城午色烟争袅，苕水春流雨自重。可道诸天无别思，愁君明日度千峰。
陆大夫奏最推赠乃考武东翁及妣胡宜人寄以二律
作者：王世贞
朝代：明

汉代嘉循吏，黄金尔赐偏。乃增颍川秩，特起南阳阡。紫诰鸾双捧，玄宫日对圆。好将光显意，一慰蓼莪篇。奏最传东观，旌书下建章。平添华表丽，转见帝恩长。中散新移品，修文旧拜郎。人间与天上，同是一辉光。
陆大夫奏最推赠乃考武东翁及妣胡宜人寄以二律·其一
作者：王世贞
朝代：明

汉代嘉循吏，黄金尔赐偏。乃增颍川秩，特起南阳阡。紫诰鸾双捧，玄宫日对圆。好将光显意，一慰蓼莪篇。
陆大夫奏最推赠乃考武东翁及妣胡宜人寄以二律·其二
作者：王世贞
朝代：明

奏最传东观，旌书下建章。平添华表丽，转见帝恩长。中散新移品，修文旧拜郎。人间与天上，同是一辉光。
陆少宰与绳北上迂道见访山中赠别
作者：王世贞
朝代：明

柴门寂寂掩苍苔，小雨轻风香篆回。鸟雀惯将篮笋狎，无人知道宰官来。女牛惊见一星高，暖眼初回仲蔚蒿。中散纵然饶懒癖，可应容易绝山涛。东风不作薜萝春，物色劳君到隐沦。圣代夔龙方接席，可能容得弃瓢人。浊酒离亭望眼孤，明朝春色傍艖䒀。燕中啼鸟知无数，莫遣空林闻鹧鸪。
陆少宰与绳北上迂道见访山中赠别·其一
作者：王世贞
朝代：明

柴门寂寂掩苍苔，小雨轻风香篆回。鸟雀惯将篮笋狎，无人知道宰官来。
陆少宰与绳北上迂道见访山中赠别·其三
作者：王世贞
朝代：明

东风不作薜萝春，物色劳君到隐沦。圣代夔龙方接席，可能容得弃瓢人。
陆少宰与绳北上迂道见访山中赠别·其二
作者：王世贞
朝代：明

女牛惊见一星高，暖眼初回仲蔚蒿。中散纵然饶懒癖，可应容易绝山涛。
陆少宰与绳北上迂道见访山中赠别·其四
作者：王世贞
朝代：明

浊酒离亭望眼孤，明朝春色傍艖䒀。燕中啼鸟知无数，莫遣空林闻鹧鸪。
陆成叔出新诗俊丽甚然多平康巷中语走笔戏赠且以为风
作者：王世贞
朝代：明

烟月清溪里，风流白苎辞。玉台编后出，银字管中吹。六代才难尽，三山景尚奇。毋令小谢后，寂寞使人悲。
陆无从茂才自扬州来乞文以赠歙人吴惟登得三绝句与之生高于诗与欧博士桢伯为广陵社
作者：王世贞
朝代：明

金徽玉轸拂尘开，流水高山信指裁。忽讶新声移入散，坐中人自广陵来。维扬词客尽英髦，得句争夸白雪高。一自社中枚叟去，何人八月赋观涛。乞将新序向新安，一字踌躇下笔难。见说龙门饶史笔，教人解作小巫看。
陆无从茂才自扬州来乞文以赠歙人吴惟登得三绝句与之生高于诗与欧博士桢伯为广陵社·其一
作者：王世贞
朝代：明

金徽玉轸拂尘开，流水高山信指裁。忽讶新声移入散，坐中人自广陵来。
陆无从茂才自扬州来乞文以赠歙人吴惟登得三绝句与之生高于诗与欧博士桢伯为广陵社·其三
作者：王世贞
朝代：明

乞将新序向新安，一字踌躇下笔难。见说龙门饶史笔，教人解作小巫看。
陆无从茂才自扬州来乞文以赠歙人吴惟登得三绝句与之生高于诗与欧博士桢伯为广陵社·其二
作者：王世贞
朝代：明

维扬词客尽英髦，得句争夸白雪高。一自社中枚叟去，何人八月赋观涛。
陆汝陈兄七十作长句寿之
作者：王世贞
朝代：明

陆翁少年颇读书，赤手那敢攀公车。曾妇炊梨不解熟，陶儿觅栗安其愚。自谓东吴一男子，长贫不合为徂使。酒肠欲斗灌将军，心计宁论桑御史。偶然策棰游燕京，词组悬河坐上惊。后阁初开王处仲，青娥解赠韩君平。此娥不独称国色，又是西来马肝石。一拂能令颜渥丹，再拂能令鬓丝黑。小槽压得真珠红，金丝玉鲙玳瑁雄。谁能放箸无言好，若个行杯肯放空。以兹陆翁殊意气，箕踞掀髯少流辈。谈锋让我秃麈毛，眼色从它落牛背。有时高诵人相经，指点顾盻纷纵横。但令一事作唐举，何妨百客皆刚成。陆翁陆翁今七十，犊力驹心才十七。从今烂醉一万场，扪虱桑榆看斜日。
陆羽泉
作者：王世贞
朝代：明

康王谷瀑中泠水，何似山僧屋后泉。客至试探禅悦味，玉团初辗浪花圆。
陇上壮士歌
作者：王世贞
朝代：明

陇上壮士南安陈，便便腹干藏千人。绣袍窄袖黄金鳞，双虹熻㸌盘秋旻。大刀蛇矛近辄嗔，何来一校交逡巡。蛇矛去腕刀不神，雠尔䯀骢迹何新。可怜养士同心肝，死者陇上生长安。西吹晨风东逝澜，为尔抵节歌盘桓。
陇头歌
作者：王世贞
朝代：明

陇水霏微，望如一丝。中有百调，令人伤悲。将刀画水，水断不流。男儿心肠，不在眉头。
陇头歌·其一
作者：王世贞
朝代：明

陇水霏微，望如一丝。中有百调，令人伤悲。
陇头歌·其二
作者：王世贞
朝代：明

将刀画水，水断不流。男儿心肠，不在眉头。
陈丈子兼自蜀右辖谢事归数辞徵召养性自适唯词翰流传人间耳今年七十而神明愈茂时余方填郧襄未能趋贺赋此寄怀
作者：王世贞
朝代：明

陈翁自解西川事，里社浮沈十馀岁。家中丈室呼已宽，门外扁舟多不系。春花秋月长有馀，石湖虎丘恣所如。凭将尺牍名惊坐，留得元方客下车。昨者亲闻相君说，正始风流元自别。羊裘欲访恐不知，羔雁虽饶或虚设。红颜细腻苍髯虬，健脚翻使方邛愁。足下今年政七十，可作栖栖周益州。
陈京兆玉叔以喜雪诗见投奉和
作者：王世贞
朝代：明

腊雪千门喜共传，耐它寒色为丰年。谢家玉树诗偏好，王氏乌衣屋乍妍。僵卧可烦京兆尹，促归何异剡溪船。怪看儿稚争收扫，曾习农书泛胜篇。
陈体干太仆邀饮醉翁亭
作者：王世贞
朝代：明

孤亭面面敛青葱，坐语翛然万虑空。樵径渐移残照外，商歌忽入暗泉中。岩头寂寞诸名迹，石上婆娑两醉翁。也解板舆松影好，披襟留试月明风。
陈佥宪文遂按节彭城故人子曹生上谒赋此寄之
作者：王世贞
朝代：明

八月漕河正稳流，此时宾从在黄楼。重扶十载乘骢色，与续千年戏马游。门为通家收北海，客因长揖礼曹丘。酒阑倘及江南事，留得微星傍女牛。
陈先辈以佳章见投报赠一律
作者：王世贞
朝代：明

南州一刺许登堂，白下于今是豫章。古调自来归伯玉，高名当复比元方。家藏敝帚惭难荐，客有明珠喜欲狂。岂为西台多列柏，看君字字挟风霜。
陈先辈子卿大宗伯公子也美秀而文亡弟太常有拂拭之契访我白下论诗契合寻上公车饮而赠之
作者：王世贞
朝代：明

一展新诗过所闻，尽倾家酿为留君。由来闽士思常衮，只合陈家有长文。毛自凤池成五色，汗从龙种失千群。他时太史占祥地，可忆金陵日暮云。
陈司理公与余有国士之知二纪馀矣其犹子太史君会于蓟门始成此寄
作者：王世贞
朝代：明

曾沾拂拭与群髦，回首垂髫已二毛。斗色旧为雷焕剑，风尘今愧吕虔刀。峰过衡岳鸿偏晚，水入湘江鲤更劳。不待蓟门逢玉树，久知贤叔似山涛。病懒青山意自如，颇惭文似负吹嘘。无论孺子曾悬榻，犹忆中郎旧授书。茂苑棠成初惜荫，武陵花发不通渔。吴歌敢作阳春拟，祗是酬恩一寸馀。
陈司理公与余有国士之知二纪馀矣其犹子太史君会于蓟门始成此寄·其一
作者：王世贞
朝代：明
体裁：七言律诗

曾沾拂拭与群髦，回首垂髫已二毛。斗色旧为雷焕剑，风尘今愧吕虔刀。峰过衡岳鸿偏晚，水入湘江鲤更劳。不待蓟门逢玉树，久知贤叔似山涛。
陈司理公与余有国士之知二纪馀矣其犹子太史君会于蓟门始成此寄·其二
作者：王世贞
朝代：明

病懒青山意自如，颇惭文似负吹嘘。无论孺子曾悬榻，犹忆中郎旧授书。茂苑棠成初惜荫，武陵花发不通渔。吴歌敢作阳春拟，祗是酬恩一寸馀。
陈太常谪官不赴十五年矣精修梵行与世尘绝圣主求旧一月三迁勉赴留省之命聊成二章以抒鄙素
作者：王世贞
朝代：明

言公祠畔水曾流，枫冷红飞建业舟。一出不教猿鹤怨，千秋重睹凤凰游。清曹总是阿兰若，净行依然老比丘。见说护持功业就，灵山佛会未曾收。羡尔幡然了宿因，秣陵秋色引征轮。赐环今日无同辈，请剑当年有直臣。此去但修居士业，何妨重现宰官身。病夫伎俩消除尽，莫向明时及隐沦。
陈太常谪官不赴十五年矣精修梵行与世尘绝圣主求旧一月三迁勉赴留省之命聊成二章以抒鄙素·其一
作者：王世贞
朝代：明

言公祠畔水曾流，枫冷红飞建业舟。一出不教猿鹤怨，千秋重睹凤凰游。清曹总是阿兰若，净行依然老比丘。见说护持功业就，灵山佛会未曾收。
陈太常谪官不赴十五年矣精修梵行与世尘绝圣主求旧一月三迁勉赴留省之命聊成二章以抒鄙素·其二
作者：王世贞
朝代：明

羡尔幡然了宿因，秣陵秋色引征轮。赐环今日无同辈，请剑当年有直臣。此去但修居士业，何妨重现宰官身。病夫伎俩消除尽，莫向明时及隐沦。
陈子吉应东阁之辟蜚声燕中久矣今年遇余娄水知尚困公车出徐李二相公林尚书诗见示因继其后
作者：王世贞
朝代：明

握手江湖意悄然，辟书羔雁记游燕。宫花可自翘才馆，袖草犹余应制篇。丞相总知还有命，公车虽晚不论年。却怜吾似邹长倩，扑满投君贮几钱。
陈子道易向客徐相公所以忤陆都督出游谒余营丘有舍馆之契今年夏初复访海上留少时虽才气不衰而发种种矣赋此惜之且以赠别
作者：王世贞
朝代：明

昔作平津客，能侵临汝侯。片言不称意，匹马遂西游。所至多蓬累，居然一蒯缑。卖文安损价，贳酒迫驱愁。命信天公活，身从地主收。访余归茂苑，每语必营丘。邴俸虽云薄，融尊可暂留。青回斯世眼，白对故人头。缟带乡元贱，绨袍暑不求。有珠堪照乘，为汝夜中投。
陈季迪先辈失第归遣信相问赋此慰之
作者：王世贞
朝代：明

夫君抱玉琴，宛尔千秋心。举世称复古，何人真赏音。从他和雪寡，且莫还山深。不见金陵子，翩翩赋上林。
陈廷尉追送栖霞同叩达上人诗别陈公
作者：王世贞
朝代：明

江淹不怨别，陶令欲披襟。为接远公话，俱生无住心。林枝却飞盖，涧溜写鸣琴。从此猿鸟迹，翛然不可寻。
陈玉叔大参自淮以蜀中新诗见示有答
作者：王世贞
朝代：明

双鲤何妨识面迟，沾沾同调复同时。争传正字初年句，近得夔州以后诗。三峡风涛从此壮，九河云物待君奇。祇园一壑差无恙，未遣干旄使者知。
陈玉叔学宪见讯且索余手书聊尔答寄
作者：王世贞
朝代：明

四塞军城黯不舒，双鸿宛转下前除。椷开汉浦珠贻后，句就巴江锦浣馀。讲德朝廷过地节，传经弟子有相如。夫君素擅银钩美，肯问王家野鹜书。
陈玉叔廷尉邀大宗伯王公过饮有作
作者：王世贞
朝代：明

总为襟期不待招，坐深清醑缓春宵。空庭月送三山色，古树风为九曲潮。我自越音归转切，君先郢调欲谁骄。唯应醉里王恭去，鹤？宽闲度七桥。
陈玉叔廷尉邀大宗伯王公过饮有作
作者：王世贞
朝代：明
体裁：七言律诗

总为襟期不待招，坐深清醑缓春宵。空庭月送三山色，古树风为九曲潮。我自越音归转切，君先郢调欲谁骄。唯应醉里王恭去，鹤�宽闲度七桥。
陈生作大字用布帛随手为之此法出江南李后主号撮襟书生不知也
作者：王世贞
朝代：明

新裁犊鼻似相如，祇合临池兴有馀。年少莫谈惊座事，几人能爱撮襟书。
陈翁六十于鳦先请诗寿之得一绝句
作者：王世贞
朝代：明

宣发貌如童，藏书比素封。何须二千石，有子是元龙。
陈道复写牡丹征仲题句以徐熙拟之戏步于后
作者：王世贞
朝代：明

谁将野逸拟徐熙，一种妖红晕玉肌。应是陈闳被宣召，沈香亭畔写杨妃。
陜有李参政封三代
作者：王世贞
朝代：明

世家唐赵郡，吏治汉扶风。今日玺书下，君王恩数崇。纶音依八座，艳色动群公。原氏阡头石，将无五彩虹。
除夕
作者：王世贞
朝代：明

久客家能好，残年日怕归。鬓毛馀感慨，童稚转光辉。目与闽云尽，心随蓟雁飞。酒醒予梦破，遮莫问朝衣。
除夕
作者：王世贞
朝代：明

忆昨江城暮，椒花耐晏眠。异乡春较缓，佳节意翻怜。馀食趋童稚，深杯拨岁年。坐来残漏紧，骑马问朝天。节物燕京盛，兹看太惋然。荒荒羁臈色，衮衮竞新烟。忆语须同日，传觞有各天。干戈竟何限，骨肉渐随缘。
除夕
作者：王世贞
朝代：明

江城岁云暮，北风何惨慄。稍见亭午过，黯然中原日。飞鸟时下来，人家扫祠毕。稚子欣就新，华颠念趣失。四十行已尽，明朝复加一。踯躅山泽间，无闻亦奚恤。
除夕
作者：王世贞
朝代：明

江村寒转寂，桑柘欲生烟。竟日悬孤榻，有时手一编。疏灯逗馀夜，小雨作残年。唯有牢愁念，时时不类禅。谁怜抱影意，吾卧已经旬。晻冉难留日，支离向晚身。任他新甲子，不解守庚申。惟有尊中物，能令隔岁春。
除夕·其一
作者：王世贞
朝代：明

忆昨江城暮，椒花耐晏眠。异乡春较缓，佳节意翻怜。馀食趋童稚，深杯拨岁年。坐来残漏紧，骑马问朝天。
除夕·其一
作者：王世贞
朝代：明

江村寒转寂，桑柘欲生烟。竟日悬孤榻，有时手一编。疏灯逗馀夜，小雨作残年。唯有牢愁念，时时不类禅。
除夕·其二
作者：王世贞
朝代：明

节物燕京盛，兹看太惋然。荒荒羁臈色，衮衮竞新烟。忆语须同日，传觞有各天。干戈竟何限，骨肉渐随缘。
除夕·其二
作者：王世贞
朝代：明

谁怜抱影意，吾卧已经旬。晻冉难留日，支离向晚身。任他新甲子，不解守庚申。惟有尊中物，能令隔岁春。
除夕作
作者：王世贞
朝代：明

爱子公车辟，贤昆复拜官。身中粗矍铄，眼底更团栾。槲叶垆初暖，椒浆盌不寒。唯怜万室尽，讵忍一家完。三百六十日，岁朝俄至今。法云趺坐老，天籁呗歌深。一饱无余事，千秋有愧心。明朝是明岁，从此觅知音。
除夕作·其一
作者：王世贞
朝代：明

爱子公车辟，贤昆复拜官。身中粗矍铄，眼底更团栾。槲叶垆初暖，椒浆盌不寒。唯怜万室尽，讵忍一家完。
除夕作·其一
作者：王世贞
朝代：明
体裁：五言律诗

爱子公车辟，贤昆复拜官。身中粗矍铄，眼底更团栾。槲叶垆初暖，椒浆碗不寒。唯怜万室尽，讵忍一家完。
除夕作·其二
作者：王世贞
朝代：明

三百六十日，岁朝俄至今。法云趺坐老，天籁呗歌深。一饱无余事，千秋有愧心。明朝是明岁，从此觅知音。
除夕偶忆杜诗四十明朝是语有感作曹事
作者：王世贞
朝代：明

四十明朝是，愁来酒易醺。流年杯后得，绪景句中分。寒勒孤村雪，春生大海云。浮名殊自苦，吾意欲无闻。四十明朝是，抽簪岁屡更。自贪田父日，谁妒野人名。腊肉来乡社，春醪有弟兄。不教儿辈酌，知会减欢情。
除夕偶忆杜诗四十明朝是语有感作曹事·其一
作者：王世贞
朝代：明

四十明朝是，愁来酒易醺。流年杯后得，绪景句中分。寒勒孤村雪，春生大海云。浮名殊自苦，吾意欲无闻。
除夕偶忆杜诗四十明朝是语有感作曹事·其二
作者：王世贞
朝代：明

四十明朝是，抽簪岁屡更。自贪田父日，谁妒野人名。腊肉来乡社，春醪有弟兄。不教儿辈酌，知会减欢情。
除夕偶忆杜诗四十明朝是语有感作曹事皇甫司勋宅逢故九江守王丈王于先君同年其来也为其尊大夫乞皇甫志墓因赠五言三章·其一
作者：王世贞
朝代：明
体裁：五言律诗

把袂吴闾里，含香汉署游。风尘二千石，湖海一孤舟。门刺通文举，碑辞识太丘。岁星无物色，随地足沈浮。
除夕张山人分韵是日有浙藩之报
作者：王世贞
朝代：明

除岁逢除目，寒归客未归。年华落日尽，节序少年非。得汝当蓝尾，惭予恋紫衣。那堪酩酊后，乡思独翻飞。浊酒那堪颂，椒花尔兴新。自怜迟暮意，初作量移人。云迫中原晚，霜含故国春。一年唯此夜，莲漏莫教频。
除夕张山人分韵是日有浙藩之报·其一
作者：王世贞
朝代：明

除岁逢除目，寒归客未归。年华落日尽，节序少年非。得汝当蓝尾，惭予恋紫衣。那堪酩酊后，乡思独翻飞。
除夕张山人分韵是日有浙藩之报·其二
作者：王世贞
朝代：明

浊酒那堪颂，椒花尔兴新。自怜迟暮意，初作量移人。云迫中原晚，霜含故国春。一年唯此夜，莲漏莫教频。
除夕病中作
作者：王世贞
朝代：明

不解成何节，惊从稚子传。冻烟催作夜，残雨湿经年。老畏流光掷，寒添病态偏。飞腾向来意，空付一潸然。
除夕示弟
作者：王世贞
朝代：明

寒灯煜煜不忍眠，吾与汝曹俱长年。汝当勤苦去宿态，吾尚淹留虚奉钱。过眼白驹愁未挽，离人黄鹄梦相牵。何时得见翻飞后，上苑椒花取次传。
除夜于鳞明卿子与见集分韵得齐字
作者：王世贞
朝代：明

辛盘柏酒故人携，醉里无愁白日低。岁序风尘俱自失，吾曹天地岂堪齐。吟探万象春谁在，把照千门夜不迷。诘旦如闻周太史，何来云物帝城西。
除夜作
作者：王世贞
朝代：明

野夫痴坐独何事，屈指俄成三十三。盘欲颂椒惊蓟北，户当添梗忆江南。流年渐旧真难挽，万事更新未拟谙。入眼只应云日在，可怜春色滞抽簪。
除夜有感
作者：王世贞
朝代：明

欲尽难留日，将归末果身。生涯元客岁，物意向王春。北极龙文古，明堂象魏新。鸣珂又朝列，谁与念波臣。
除夜有感
作者：王世贞
朝代：明

此岁尽此夕，此夕不再得。大化何心去，流光长自惜。明日更明年，明年重可怜。花迷上林月，梦落楚江烟。相逢半游子，陆沉金门里。朝典苏季裘，暮乞侏儒米。千岁递相送，那能屡禁此。
陪段侍御登灵岩绝顶
作者：王世贞
朝代：明

径折全疑尽，峰回陡自开。苍然万山色，忽拥岱宗来。碧涧传僧梵，青天落酒杯。雄风别有赋，不羡楚兰台。
陵祀
作者：王世贞
朝代：明

松楸何不极，复道见行宫。剑佩千官月，桥陵万马风。地回山尽拱，云合树俱雄。白首先朝事，伤心涕泪中。回合宫墙出，分趍礼数同。夜归千嶂里，春度百花中。列宿俱垂野，洪涛并在空。出游神意肃，石马自鸣风。
陵祀·其一
作者：王世贞
朝代：明

松楸何不极，复道见行宫。剑佩千官月，桥陵万马风。地回山尽拱，云合树俱雄。白首先朝事，伤心涕泪中。
陵祀·其二
作者：王世贞
朝代：明

回合宫墙出，分趍礼数同。夜归千嶂里，春度百花中。列宿俱垂野，洪涛并在空。出游神意肃，石马自鸣风。
隐仙岩
作者：王世贞
朝代：明

真仙不住山，那有山中迹。同是谪仙人，相逢不相识。
隔谷歌二首
作者：王世贞
朝代：明

兄在城中弟在野，饥食水，寒衣火。昼行罗飞夜掘鼠，救我来，救我来。弟为官人兄束缚，鹡鸰双飞何刺促。一遘罗网一饮啄，安用生死长相逐。
隔谷歌二首·其二
作者：王世贞
朝代：明

弟为官人兄束缚，鹡鸰双飞何刺促。一遘罗网一饮啄，安用生死长相逐。
隰有木之什四章
作者：王世贞
朝代：明
体裁：四言诗

隰有木，其乔则蠹，师氏削尔以居。风之飘斯，卒陨卒队。岂不尔诟，匪尔之故。（一章）隰有苇，其夭孔仪，师氏缉尔以衣。风之飘斯，卒陨卒隳。岂不尔诟，匪尔之为。（二章）隰有雈矣，湿有蓷矣。闵尔之乖然，余已焉怀。（三章）隰有萑矣，湿有蓷矣。乐尔之惛然，余已焉怀。（四章）
难后答和于鳞旧贻四首
作者：王世贞
朝代：明

燕台一掬泪，归洒大江湄。天地藏身小，风尘厌世迟。生宁如李志，死敢傍要离。寒雨松楸夕，那堪读汝诗。屈指人间世，名成岂偶然。中原方轨在，畏路拂衣偏。病色高千古，穷愁自一天。可无沮溺耒，难并汶阳田。偶诵招魂语，惊心往事多。蹉跎吾计失，憔悴此生过。隐迹羞丛桂，诗章畏蓼莪。湘江暮烟色，愁绝意如何。何限乾坤事，归来汝自酬。振衣沧海月，摇笔岱云秋。一字堪金石，孤城各斗牛。报书知健在，不必泪潜流。
难后答和于鳞旧贻四首·其一
作者：王世贞
朝代：明

燕台一掬泪，归洒大江湄。天地藏身小，风尘厌世迟。生宁如李志，死敢傍要离。寒雨松楸夕，那堪读汝诗。
难后答和于鳞旧贻四首其三
作者：王世贞
朝代：明
体裁：五言律诗

偶诵招魂语，惊心往事多。蹉跎吾计失，憔悴此生过。隐迹羞丛桂，诗章畏蓼莪。湘江暮烟色，愁绝意如何。
难后答和于鳞旧贻四首其二
作者：王世贞
朝代：明
体裁：五言律诗

屈指人间世，名成岂偶然。中原方轨在，畏路拂衣偏。病色高千古，穷愁自一天。可无沮溺耒，难并汶阳田。
难后答和于鳞旧贻四首其四
作者：王世贞
朝代：明
体裁：五言律诗

何限乾坤事，归来汝自酬。振衣沧海月，摇笔岱云秋。一字堪金石，孤城各斗牛。报书知健在，不必泪潜流。
雀劳利歌
作者：王世贞
朝代：明

场禾肃肃雀劳利，雄雀嗉饱向天外。二十儿郎太狡狯，来如调饥去如掣。
雀劳利歌·其一
作者：王世贞
朝代：明

场禾肃肃雀劳利，雄雀嗉饱向天外。
雀劳利歌·其二
作者：王世贞
朝代：明

二十儿郎太狡狯，来如调饥去如掣。
雨中
作者：王世贞
朝代：明

平生不解愁，雨落听总好。此际雨声来，沈沈北邙草。夜雨生白发，怆然青灯语。日出愁更深，应知不关雨。夕阳鸦背寒，暝色灯花落。际以茕然身，那能不悲作。
雨中
作者：王世贞
朝代：明

门前泥深没马腓，主人懒病长掩扉。屯云远岫暗归眼，带雨西风欺薄衣。墙柳依依娇弄色，庭华滟滟怯馀晖。离骚置手不能读，肠断江南知是非。
雨中·其一
作者：王世贞
朝代：明

平生不解愁，雨落听总好。此际雨声来，沈沈北邙草。
雨中·其三
作者：王世贞
朝代：明

夕阳鸦背寒，暝色灯花落。际以茕然身，那能不悲作。
雨中偶成
作者：王世贞
朝代：明

滴雨过深睡，浑迷午候长。宿鸦为暝色，收霓更斜阳。静得琴书理，明添竹树光。物情聊共适，吏事许相忘。此际江南雨，粼粼起绿波。为农应更乐，罢耒即长歌。蚁竞煨尊汎，鱼誇受钓多。长安流潦甚，车马暮经过。
雨中偶成·其一
作者：王世贞
朝代：明

滴雨过深睡，浑迷午候长。宿鸦为暝色，收霓更斜阳。静得琴书理，明添竹树光。物情聊共适，吏事许相忘。
雨中偶成·其二
作者：王世贞
朝代：明

此际江南雨，粼粼起绿波。为农应更乐，罢耒即长歌。蚁竞煨尊汎，鱼誇受钓多。长安流潦甚，车马暮经过。
雨中公瑕邀游石湖登治平寺作得来字
作者：王世贞
朝代：明

系榜湖桥屧径开，偶逢精舍锁崔嵬。莲花倒插空中镜，萝薜长悬定后台。夕雨渐从茶磨敛，故人能载酒船来。无烦听讲三生法，倚石看云更几回。
雨中其二
作者：王世贞
朝代：明
体裁：五言绝句

夜雨生白发，怆然青灯语。日出愁更深，应知不关雨。
雨中即事有述
作者：王世贞
朝代：明

衡门寂寂罢周旋，暝色昏昏且晏眠。有酒有诗无胜地，听风听雨过流年。累棋聊任诸儿戏，开卷粗窥六祖禅。除却自身还自了，不妨喧静但随缘。
雨中同思伯明卿登芜城阁
作者：王世贞
朝代：明

堤上高楼逼绛河，芜城秋色拥嵯峨。天低雉堞窗中起，雨挟帆樯镜里过。别后踟蹰佳会少，狂来跌宕众人多。不堪西北凭阑望，欲指浮云一啸歌。
雨中徙居承子与诗问即答
作者：王世贞
朝代：明

蛟龙不自制，驱雨遍神州。岂辨两仪色，争奔千穴流。吾谋惭垤蚁，世路薄巢鸠。赖有黄门咏，能消独客愁。炼石功难就，行云事颇真。桥如竞牛女，室已让鲛人。急难朋情见，流离客思新。江湖满天地，未敢问垂纶。
雨中徙居承子与诗问即答·其一
作者：王世贞
朝代：明

蛟龙不自制，驱雨遍神州。岂辨两仪色，争奔千穴流。吾谋惭垤蚁，世路薄巢鸠。赖有黄门咏，能消独客愁。
雨中徙居承子与诗问即答·其二
作者：王世贞
朝代：明

炼石功难就，行云事颇真。桥如竞牛女，室已让鲛人。急难朋情见，流离客思新。江湖满天地，未敢问垂纶。
雨中痛饮作
作者：王世贞
朝代：明

长安城西一亩宫，尽可逃名藏白首。鞋底风尘多自误，壶中天地何不有。枝头淅浙扫郁蒸，云脚垂垂打清昼。但令吾党鲸鲵吸，任它大陆蛟龙走。竹林自昔未逢僧，莲社于今方纵酒。已满七人那用觅，即眠千日非云久。才闻抱瓮便舒眉，除却传杯须袖手。鹳垤声哀焉足听，鸱夷腹大唯堪受。彷佛似有辟书来，此物毋劳挂吾口。
雨中过姚氏故园与周公瑕张幼于詹东图戚不磷分韵得春字时公瑕旧游之地将五十年矣
作者：王世贞
朝代：明

但许清游不厌频，姚园虽故客怀新。雨声立散千家暑，天意初回万井春。别岛过云浓泼墨，平溪蹙水细生鳞。沿堤大有金城树，总是周郎暗怆神。
雨后与孙兆孺小坐
作者：王世贞
朝代：明

一雨夏畦足，高斋秋思深。酒成君子淡，谈爱野人真。宦达何知味，年衰始问身。上书归不得，妒汝出风尘。
雨后小酌西园
作者：王世贞
朝代：明

业岫停阴润，遥空结层冥。好雨东南来，媚我园中英。下泻方池水，清文自然生。荷盖亭亭出，圉鬣亦纵横。中有双游鹜，延颈发欢鸣。幽壁青莓苔，枯荔蒙其荣。大小各自私，焉知皇泽平。举爵吟微谣，聊以写余情。微雨中稍怿，按畦披榛莽。群秀欣相托，悠然动真赏。帙掩且罢开，尊来不虚往。半酣凌层岛，冀以弘遐想。屯阴弥在目，大埏无隙朗。回看墙东蔓，胡乃先蕙长。习习笼中翼，终成怨初网。
雨后小酌西园·其一
作者：王世贞
朝代：明

业岫停阴润，遥空结层冥。好雨东南来，媚我园中英。下泻方池水，清文自然生。荷盖亭亭出，圉鬣亦纵横。中有双游鹜，延颈发欢鸣。幽壁青莓苔，枯荔蒙其荣。大小各自私，焉知皇泽平。举爵吟微谣，聊以写余情。
雨后小酌西园·其二
作者：王世贞
朝代：明

微雨中稍怿，按畦披榛莽。群秀欣相托，悠然动真赏。帙掩且罢开，尊来不虚往。半酣凌层岛，冀以弘遐想。屯阴弥在目，大埏无隙朗。回看墙东蔓，胡乃先蕙长。习习笼中翼，终成怨初网。
雨后山园
作者：王世贞
朝代：明

潺湲一雨到天明，西圃小溪春涨平。任使桃花禁不得，也能波面皱红生。
雨后河间道中
作者：王世贞
朝代：明

驱传稍出郭，川原郁菁葱。初晴树犹雨，薄暮蘋自风。鱼鸟俱有造，云霞一何工。澹然忘其往，宁悲途路穷。
雨后登白云楼
作者：王世贞
朝代：明

乘暇独登楼，捲帘清远眸。无堪望中意，翻益醉馀愁。云合山常暝，烟轻雨乍收。行藏吾自识，曲枕信悠悠。
雨后见月华作
作者：王世贞
朝代：明

明河十万斛，为我洗澄晖。忽睹千虹绕，如从七宝围。丹成玉兔杵，花发素娥衣。不待过笙鹤，缑山思已飞。
雨后途见白云甚奇率尔作
作者：王世贞
朝代：明

宿雨净秋旻，青天掩白云。孤峰秀突兀，叠岭琢氤氲。雪似昆崙拥，山疑玄圃分。因风乞遗屑，持报华阳君。
雨泊昆成遣信要仲蔚
作者：王世贞
朝代：明

三载抱寒影，兹辰聊出游。春风澹疏雨，渺渺独行舟。瞑色动城雉，炊烟散林鸠。呼童洗茶盌，君解过侬否。
雨泊昆成遣信要仲蔚
作者：王世贞
朝代：明
体裁：五言律诗

三载抱寒影，兹辰聊出游。春风澹疏雨，渺渺独行舟。瞑色动城雉，炊烟散林鸠。呼童洗茶碗，君解过侬否。
雨雪之什六章
作者：王世贞
朝代：明
体裁：四言诗

雨雪滂滂，我马��。不有劳者，谁其得宁。受赋于旻，亦莫敢明。夫既宁止，曰又淫止。（一章）雨雪霏霏，我马蓰蓰。不有宁者，厥劳焉施。受赋于旻，亦莫敢辞。夫既劳止，曰又谣止。（二章）厥谣惟诼，匪齿以角。岂不尔好，裾接则涅。（三章）人亦有言，投之有庳。毋投有庳，彼人奚罪。（四章）毋谓尔蜮，毋谓尔回泬。纵生憧憧，独我之孽。（五章）毋谓余璠，毋谓余靡愆。曷不悄悄，言思其端。（六章）
雨饮李氏伯仲草堂遣谢
作者：王世贞
朝代：明

负郭偃衡茅，停车遣幽讯。隐侯竹间出，难弟墙东引。耦耕及新麦，对漉饶夙酝。改白王弘衣，冀青阮公瞬。密雨战炎歊，初凉乘时进。散沫染空阶，馀膏惠脩疄。慈明既外朗，叔慈复内润。玄言万飞屑，令色双联瑾。愧以干旄旋，更为薜萝信。早晚床头篘，愿言无所吝。
雪中寄张职方庄
作者：王世贞
朝代：明

飞雪满天地，北风吹向人。遥怜戴逵宅，独命吕安轮。白眼狂相对，青山计未贫。肉丝移小部，角抵出西秦。猎骑捎生晚，胡姬斗酿新。鸟分瑶管弄，花压酒杯巡。客自呼投辖，君能问漉巾。坐明空里色，醉与性中真。大陆抟元气，长歌动有神。莫愁归路失，灯火辨城闉。
雪中报国寺访张有功不遇
作者：王世贞
朝代：明

垂鞭叩古寺，寒玉满层柯。疑是梅花发，其如冰雪何。美人旷孤馆，顾我重关河。忽有牟尼对，诸天离思多。
雪中病卧闻舍弟辈游小祗园有作
作者：王世贞
朝代：明

不作袁安卧，其如病所怜。虚窗催曙急，独枕受寒偏。见说瑶台侣，同游色界天。何时振衰骨，骑鹤破苍烟。
雪后入临大行皇后
作者：王世贞
朝代：明

振木长飙劲，回空霁雪明。河山俄改色，天地有悲声。苑树连枝泪，宫鸦数点晴。此时仙驭远，知复盼瑶京。积雪映空明，轻寒入帝城。蕊珠飘榭冷，妆粉委尘轻。玉履惟传迹，瑶台何处行。梅花与柳絮，知是总伤情。
雪后入临大行皇后·其一
作者：王世贞
朝代：明

振木长飙劲，回空霁雪明。河山俄改色，天地有悲声。苑树连枝泪，宫鸦数点晴。此时仙驭远，知复盼瑶京。
雪后入临大行皇后·其二
作者：王世贞
朝代：明

积雪映空明，轻寒入帝城。蕊珠飘榭冷，妆粉委尘轻。玉履惟传迹，瑶台何处行。梅花与柳絮，知是总伤情。
雪后十日始大晴喜作
作者：王世贞
朝代：明

十日雪阴今日晴，北窗旭红吾眼明。树头玉花故片片，檐底珠雨时声声。总愁千村露摇落，暂喜二候还澄清。放衙蜡屐何所念，石湖湖头双桨横。
雪后同杨少参张山人分韵
作者：王世贞
朝代：明

连城十二吐明光，极目千村混渺茫。微雨忽扶鳷鹊出，峭风徐起玉虬狂。歌成郢曲人为宋，赋就相如苑是梁。拟向瑶池看戴胜，不教晴旭捧扶桑。飞甍雪霁拥岧峣，睥睨光凝迥未消。白凤羽从全魏落，苍龙鬐挂浊漳遥。褰帷秀色峥嵘至，信马寒声凿落骄。却忆西山多气象，千官拄笏紫宸朝。
雪后同杨少参张山人分韵·其一
作者：王世贞
朝代：明

连城十二吐明光，极目千村混渺茫。微雨忽扶鳷鹊出，峭风徐起玉虬狂。歌成郢曲人为宋，赋就相如苑是梁。拟向瑶池看戴胜，不教晴旭捧扶桑。
雪后同杨少参张山人分韵·其二
作者：王世贞
朝代：明

飞甍雪霁拥岧峣，睥睨光凝迥未消。白凤羽从全魏落，苍龙鬐挂浊漳遥。褰帷秀色峥嵘至，信马寒声凿落骄。却忆西山多气象，千官拄笏紫宸朝。
雪后寿阳道中
作者：王世贞
朝代：明

寿阳城头雪千尺，寿阳城外天一色。双驱候骑玉初破，一点饥鸦青不得。当时车骑飞渡淝，八公草木皆旌旗。若令睹此璚瑶树，却忆侬家儿女诗。
雪后晨起小酌有作
作者：王世贞
朝代：明

一夜大荒白，孤城吾眼明。仙人吹玉笛，飞步下瑶京。细酌千愁改，冥搜万象惊。古来得意事，岂必勋与名。
雪后有怀数君子率尔相问 其一 李太守
作者：王世贞
朝代：明

听罢塞鸿愁更少，梦回池草思偏多。疏笼雪堕惊鹦鹉，误报风流刺史过。
雪后有怀数君子率尔相问 其三 石给事
作者：王世贞
朝代：明

为问萋迷金谷地，可能推倒玉山无。轻弦莫度思归引，自写新词付绿珠。
雪后有怀数君子率尔相问 其二 李给事
作者：王世贞
朝代：明

小径端为二仲开，至今篮舆不曾来。山阴最好乘舟夜，怕遣王猷兴尽回。
雪后有怀数君子率尔相问 其四 冷太仆
作者：王世贞
朝代：明

虚劳从事青州暖，任遣梁园白雪寒。一自主人莲社后，冷家庭馆胜袁安。
雪后有怀数君子率尔相问·李太守
作者：王世贞
朝代：明

听罢塞鸿愁更少，梦回池草思偏多。疏笼雪堕惊鹦鹉，误报风流刺史过。小径端为二仲开，至今篮舆不曾来。山阴最好乘舟夜，怕遣王猷兴尽回。为问萋迷金谷地，可能推倒玉山无。轻弦莫度思归引，自写新词付绿珠。虚劳从事青州暖，任遣梁园白雪寒。一自主人莲社后，冷家庭馆胜袁安。
雪后朝天宫习仪
作者：王世贞
朝代：明

玄宫雪后净芳埃，环佩千门曙色来。仙仗不随青帝改，瑶城疑逐化人开。龙鳞映日层层合，凤甃惊风片片回。闻道汉祠先奏瑞，岂应梁苑复论才。
雪后登城楼
作者：王世贞
朝代：明

城抱寒谯耸翠微，雪留层翼玉鶱飞。先风万树摇晴色，及暝千门破曙辉。搔鬓青山吾并老，决膺玄雁未同归。如何赋手仍王粲，倦向人间裋褐衣。
雪后问春申台
作者：王世贞
朝代：明

寿州城内春申台，片片寒花飞作堆。令尹玉缨看不见，舍人珠履踏还来。
雪夜使院有感
作者：王世贞
朝代：明

雪色将风警独愁，不眠中夜揽貂裘。层关七萃歌黄竹，故里文君咏白头。宦路艰如秦岭骑，客情轻似剡溪舟。渔灯社酒真堪托，何必征途始倦游。
雪夜大作晨兴有报弇园之胜者病不能赴作
作者：王世贞
朝代：明

初听淅淅打帘栊，睡起俄惊天地同。老圃狂呼千树玉，病夫贪守半垆红。行吟故让孟处士，僵卧差强袁郡公。却忆傲寒诸侠少，臂苍穿过灞陵东。
雪夜独坐
作者：王世贞
朝代：明

庭皋澹如水，袅袅雪仍垂。疏竹俄相并，栖乌迥对疑。垆香收煮茗，漏刻过吟诗。宴坐将何道，沈冥识者谁。
霹雳引
作者：王世贞
朝代：明

七曜受署五气调。八荒来同万国朝。后来防风伏欧刀。
青山矶
作者：王世贞
朝代：明

武昌在前头，逡巡不肯去。为爱青山矶，且对青山住。
青崖
作者：王世贞
朝代：明

断崖数千尺，隐然一辎軿。即看摇落候，不改芙蓉青。
青州杂感十首
作者：王世贞
朝代：明

罢吏白云省，来司青帝丘。当时爽鸠氏，还作东诸侯。其乐已千载，吾踪仍九州。牛山毋雪涕，要使姓名留。蓟苑归鸿信，春风忍尽闻。胙茅诸部曲，持节旧参军。地脉秋毫补，天颜咫尺分。敢辞双鬓雪，持报圣明君。不浅清尊兴，其如白羽何。春声生铁马，燧色隐铜驼。弃掷兵才易，艰危相业多。微官难即解，回首愧松萝。尚忆游燕侣，新诗好共论。坛成人大将，鼎立几中原。放逐吾曹事，飘零圣主恩。营丘跨海岱，不拟赋招魂。国难孤谁共，天骄晚未擒。九重垂北顾，万死障南侵。急下明光诏，多分少府金。汝曹须戮力，今日主恩深。战鹢纷如昨，频添海戍长。岂应齐击技，不敌楚馀皇。耒挂妨春雨，笳吹咽晓霜。野夫冠侧注，愧尔绿沈枪。次第人间事，毋如且挂冠。青云李生失，紫气汉关寒。宦薄差相傍，书成已倦看。揽衣仍嚄唶，愁见万花残。末展疮痍骨，徵书十道来。乾坤漆室叹，将相柏梁才。忍病医从却，忧生酒浪催。当时嵇阮辈，跌宕有深哀。五马初停驾，荒城鼓角淹。少年聚牛酒，亡命问鱼盐。鸥下微相信，鹰饥或已厌。重来暴公子，遮莫霁威严。坐哂缘何事，人间百态更。违心仍作语，逐面暂生情。名岂吹嘘重，身宁伏谒轻。输他鹦鹉赋，垂死亦纵横。
青州杂感十首·其一
作者：王世贞
朝代：明

罢吏白云省，来司青帝丘。当时爽鸠氏，还作东诸侯。其乐已千载，吾踪仍九州。牛山毋雪涕，要使姓名留。
青州杂感十首其七
作者：王世贞
朝代：明
体裁：五言律诗

次第人间事，毋如且挂冠。青云李生失，紫气汉关寒。宦薄差相傍，书成已倦看。揽衣仍嚄唶，愁见万花残。
青州杂感十首其三
作者：王世贞
朝代：明
体裁：五言律诗

不浅清尊兴，其如白羽何。春声生铁马，燧色隐铜驼。弃掷兵才易，艰危相业多。微官难即解，回首愧松萝。
青州杂感十首其九
作者：王世贞
朝代：明
体裁：五言律诗

五马初停驾，荒城鼓角淹。少年聚牛酒，亡命问鱼盐。鸥下微相信，鹰饥或已厌。重来暴公子，遮莫霁威严。
青州杂感十首其二
作者：王世贞
朝代：明
体裁：五言律诗

蓟苑归鸿信，春风忍尽闻。胙茅诸部曲，持节旧参军。地脉秋毫补，天颜咫尺分。敢辞双鬓雪，持报圣明君。
青州杂感十首其五
作者：王世贞
朝代：明
体裁：五言律诗

国难孤谁共，天骄晚未擒。九重垂北顾，万死障南侵。急下明光诏，多分少府金。汝曹须戮力，今日主恩深。
青州杂感十首其八
作者：王世贞
朝代：明
体裁：五言律诗

末展疮痍骨，徵书十道来。乾坤漆室叹，将相柏梁才。忍病医从却，忧生酒浪催。当时嵇阮辈，跌宕有深哀。
青州杂感十首其六
作者：王世贞
朝代：明
体裁：五言律诗

战鹢纷如昨，频添海戍长。岂应齐击技，不敌楚馀皇。耒挂妨春雨，笳吹咽晓霜。野夫冠侧注，愧尔绿沈枪。
青州杂感十首其十
作者：王世贞
朝代：明
体裁：五言律诗

坐哂缘何事，人间百态更。违心仍作语，逐面暂生情。名岂吹嘘重，身宁伏谒轻。输他鹦鹉赋，垂死亦纵横。
青州杂感十首其四
作者：王世贞
朝代：明
体裁：五言律诗

尚忆游燕侣，新诗好共论。坛成人大将，鼎立几中原。放逐吾曹事，飘零圣主恩。营丘跨海岱，不拟赋招魂。
青楼怨
作者：王世贞
朝代：明

轻风细剪越罗寒，红泪徐倾蜡凤残。一曲停筝还自语，不知春思为谁弹。
青楼曲二首
作者：王世贞
朝代：明

驰道高騣赤电飞，横担蜀锦斗鸡归。新丰酒薄人难醉，夜半犹歌金缕衣。姊妹争誇夫婿殊，众中单道不曾输。千兵队里明金紫，腰下寒光玉辘轳。
青楼曲二首·其一
作者：王世贞
朝代：明

驰道高騣赤电飞，横担蜀锦斗鸡归。新丰酒薄人难醉，夜半犹歌金缕衣。
青楼曲二首其二
作者：王世贞
朝代：明
体裁：七言绝句

姊妹争誇夫婿殊，众中单道不曾输。千兵队里明金紫，腰下寒光玉辘轳。
青溪小姑曲
作者：王世贞
朝代：明

小姑出门，日射雨缭。小姑归来，日抱虹腰。
青玉案·闺怨
作者：王世贞
朝代：明

鸭头波软浓于酎。风起处、青初皱。乳燕双双帘幕透。梨花未雪，绿杨犹絮。蚕饱桑阴瘦。无端酿出清明候。忽忆城南乍分手。十二雕栏寒更陡。踏青人远，斗茶时近，滋味如中酒。
青玉笋即锦川峰之佳者并蜀锦也
作者：王世贞
朝代：明

百尺排空玉笋青，山人端不负山灵。谁分望帝陵前锦，自是当年役五丁。
青社驿遇同年苏比部兄北上有赠
作者：王世贞
朝代：明

小驿灯垂烬，无言思欲飞。十年君执戟，双鬓客沾衣。白骨徵求在，黄金故旧非。帝京如有问，早晚北山薇。
青羊涧
作者：王世贞
朝代：明

流沙西去失青牛，却坐青羊向益州。我效初平仍一叱，可能分作钓鱼裘。
青阳度
作者：王世贞
朝代：明

堂前女萝草，缠绵依松柏。虽怀千秋契，亮无齐年质。
青阳度
作者：王世贞
朝代：明

欢爱二月风，吹枯作红紫。侬爱五月风，吹花结成子。玉勒紫丝缰，是郎果下騧。到门不肯走，识侬双桃花。
青阳度·其一
作者：王世贞
朝代：明

欢爱二月风，吹枯作红紫。侬爱五月风，吹花结成子。
青阳度·其二
作者：王世贞
朝代：明

玉勒紫丝缰，是郎果下騧。到门不肯走，识侬双桃花。
青骢白马
作者：王世贞
朝代：明

青骢白马汗连钱，来往䟤跋骄可怜。琉璃紫鞍光射人，倏忽灭没化若神。有足不作女行缠，那可局蹐守故园。东邻双缠鸦头袜，生老不踏门前月。马蹄烁电耳决风，何不遣置迎取侬。娇娘逞娇不肯行，碧幰五步一步停。娇娘到时不逞娇，银缸穗帷可怜宵。唱著可怜令人慆，久唱人怜令人老。
青骢白马
作者：王世贞
朝代：明
体裁：乐府曲辞

青骢白马汗连钱，来往䟤跋骄可怜。琉璃紫鞍光射人，倏忽灭没化若神。有足不作女行缠，那可局蹐守故园。东邻双缠鸦头袜，生老不踏门前月。马蹄烁电耳决风，何不遣置迎取侬。娇娘逞娇不肯行，碧幰五步一步停。娇娘到时不逞娇，银缸繐帷可怜宵。唱著可怜令人慆，久唱人怜令人老。
静坐
作者：王世贞
朝代：明

兹方信閒适，吏事随所遣。白日偶属余，胡为但令晏。渔猎千古间，所得亦已鲜。空檐滴残雪，寒垆袅馀篆。默坐无所思，悠然端倪显。欲窥静者功，微青冒枯藓。
韦园同于鳞子与子相各赋
作者：王世贞
朝代：明

千树飞花覆客杯，百年晴日此池台。钩帘蛱蝶携香去，浴渚凫鹥散锦来。醉后看人成偃蹇，归时促骑故徘徊。长安北望黄尘里，击剑高歌未乏才。历历垂杨青几围，娟娟宿鹭白双飞。坐惊远岫停杯出，行惜残花插帽归。四海未妨吾辈在，孤亭仅与世人违。谁为忽唱江南乐，回首烟霞未拂衣。蓟苑春归处处幽，陆沈吾党任遨游。长楸碧带千峰雨，密荇青藏百道流。西望风云双凤阙，北来天地一渔舟。科头箕踞寻常事，细酌高吟且未休。
韦园同于鳞子与子相各赋·其一
作者：王世贞
朝代：明

千树飞花覆客杯，百年晴日此池台。钩帘蛱蝶携香去，浴渚凫鹥散锦来。醉后看人成偃蹇，归时促骑故徘徊。长安北望黄尘里，击剑高歌未乏才。
韦园同于鳞子与子相各赋·其三
作者：王世贞
朝代：明

蓟苑春归处处幽，陆沈吾党任遨游。长楸碧带千峰雨，密荇青藏百道流。西望风云双凤阙，北来天地一渔舟。科头箕踞寻常事，细酌高吟且未休。
韦园同于鳞子与子相各赋其二
作者：王世贞
朝代：明
体裁：七言律诗

历历垂杨青几围，娟娟宿鹭白双飞。坐惊远岫停杯出，行惜残花插帽归。四海未妨吾辈在，孤亭仅与世人违。谁为忽唱江南乐，回首烟霞未拂衣。
顶生王
作者：王世贞
朝代：明

顶生王，福德圆，三十二相种种全。生时七宝俱见前，遂冯金轮王四天。一天一王二万年，帝释之宫须弥颠。天厨天乐天无边，愿分半席长周旋。欢娱不足贪念至，欲逐桓因夺其位。咄咄未绝倏堕地，七宝俄然尽捐弃。铁围城中火方炽，烧君四大能不悔。
项子出新编索序余病未能讽咏来美聊成短述
作者：王世贞
朝代：明

浮名人自惜，孤调晚堪疑。欲定三都价，难评幼妇辞。飞扬投笔意，寂寞断弦悲。归遇烟波侣，犹能说项斯。
顺义公署杂兴
作者：王世贞
朝代：明

归云小树先暝，啄雪残鸦自喧。候吏强名柏府，浊醪故作柴门。架上道书数卷，床头浊酒一瓢。不作庄叟齐物，笑他嵇生绝交。空庭积雪无恙，小牖青山自如。何物消除官廪，呼儿点检琴书。
顺义公署杂兴·其一
作者：王世贞
朝代：明

归云小树先暝，啄雪残鸦自喧。候吏强名柏府，浊醪故作柴门。
顺义公署杂兴·其三
作者：王世贞
朝代：明

空庭积雪无恙，小牖青山自如。何物消除官廪，呼儿点检琴书。
顺义公署杂兴其二
作者：王世贞
朝代：明
体裁：六言诗

架上道书数卷，床头浊酒一瓢。不作庄叟齐物，笑他嵇生绝交。
顺甫晴川阁分韵得萋字
作者：王世贞
朝代：明

树色渐萋萋，烟波四望迷。江将朔气入，天逐暮云低。如梦尊前烛，相催曙里鸡。所誇文苑传，王魏或堪齐。
顺甫枉书见问久未得答兹因明卿归成排律一章寄之
作者：王世贞
朝代：明

魏子卧成癖，贻书仅所亲。援琴悲可就，结绶恐难真。紫塞犹驱马，青云几钓纶。如劳问星使，此去有波臣。懒慢功殊效，婆娑态转新。雷霆来鼓荡，天地走逡巡。毁重宁销骨，讥深或反唇。病身时一割，迂计日千颦。畏路将延汝，微生久误人。后期虽有任，遮莫并风尘。
顾丈伯刚重封异数其先大夫再得给事京兆诰封
作者：王世贞
朝代：明

两朝恩数向君偏，圣主人推达孝年。共道丝纶徵旧德，自将忠荩格皇天。西清再视中书草，北垄重题京兆阡。从此江东论四姓，还应甲族表诸贤。
顾仲韩携酒船相送倾倒尤深因赠仲韩并及张长舆朱氏三子
作者：王世贞
朝代：明

绿水摇晴旭，沧洲动午烟。谁携若下酒，来唤子猷船。屑玉玄谈美，披沙丽句圆。书探龙爪秘，画得虎头传。泥饮推三雅，风流数七贤。老夫从袜解，不待长君前。
顾太史北上
作者：王世贞
朝代：明

仙郎青雀度梁溪，夹路春花醉不迷。此去依然丹禁直，濒年强半碧山栖。南溟气鼓宁容息，北斗名成孰与齐。寄语调羹三宰相，可宽田父一扶犁。
顾季狂见过狂谈竟月於其行也诗以赠之
作者：王世贞
朝代：明

双眼中原合，初从故国开。雌黄月旦口，雄白古今才。碣石将天去，巴江引雪来。嗒然吾隐几，尔辨亦悠哉。久矣墙东避，俄惊羊仲从。一贫诗作祟，百战舌为锋。汝自谈非马，吾宁好似龙。祇应抛麈尾，杯酒日从容。
顾季狂见过狂谈竟月於其行也诗以赠之·其一
作者：王世贞
朝代：明
体裁：五言律诗

双眼中原合，初从故国开。雌黄月旦口，雄白古今才。碣石将天去，巴江引雪来。嗒然吾隐几，尔辨亦悠哉。
顾季狂见过狂谈竟月於其行也诗以赠之·其二
作者：王世贞
朝代：明
体裁：五言律诗

久矣墙东避，俄惊羊仲从。一贫诗作祟，百战舌为锋。汝自谈非马，吾宁好似龙。祇应抛麈尾，杯酒日从容。
顾尚书有示山僧偈曰着意寻空未是空僧强余和韵仍更为一转语问僧不了吾义吾偈固空了吾义吾偈又不空乎僧无语
作者：王世贞
朝代：明

着意寻空空未得，若论空外本无空。从教了却真空义，干树桃花自在红。
顾尚玺伯仲东西二园今并为一然主人老病芜不治矣信步一游志感
作者：王世贞
朝代：明

旧识何家山大小，渐来并作一山深。主人称病掩关卧，园子偷闲无处寻。堕石将藤全失径，窥阶迸笋别成林。亦知陵谷须臾事，徙倚能令百感侵。
顾尚玺名世八十寿言公有二子美而文
作者：王世贞
朝代：明

肯学冯郎老汉曹，蚤知陶监挂宫袍。箧中旖旎余鸡舌，池上参差长凤毛。奇石数拳心并古，清商一部兴弥高。闲来却笑非熊叟，即使垂竿也自劳。
顾山甫过饮道院作
作者：王世贞
朝代：明

春眠起剥啄，檐鹊亦群喧。草色上盘馔，桐阴清酒尊。君行不易迹，我醉已忘言。尚有归途月，依依恋筚门。
顾母张孺人六十
作者：王世贞
朝代：明

曾参补衮扶红日，尚忆移衾赋小星。四十年来丞相柏，一枝留向北堂青。
顾舍人夏日过访弘法寺
作者：王世贞
朝代：明

屈指诸供奉，谁如顾虎头。还从视草暇，时作散花游。云入松房冷，风生茗椀秋。颇饶禅悦味，能为远公留。河朔尊堪藉，山阴兴未残。真成布衣饮，来听蒯缑弹。旧好论将尽，新知得暂宽。江湖何限色，大陆有风澜。
顾舍人夏日过访弘法寺·其一
作者：王世贞
朝代：明

屈指诸供奉，谁如顾虎头。还从视草暇，时作散花游。云入松房冷，风生茗椀秋。颇饶禅悦味，能为远公留。
顾舍人夏日过访弘法寺·其一
作者：王世贞
朝代：明
体裁：五言律诗

屈指诸供奉，谁如顾虎头。还从视草暇，时作散花游。云入松房冷，风生茗碗秋。颇饶禅悦味，能为远公留。
顾舍人夏日过访弘法寺·其二
作者：王世贞
朝代：明

河朔尊堪藉，山阴兴未残。真成布衣饮，来听蒯缑弹。旧好论将尽，新知得暂宽。江湖何限色，大陆有风澜。
顾节母封孺人挽章
作者：王世贞
朝代：明

顾家之妇由来美，玉映清心澹于水。笄年已重士衡诗，闺日难轻道韫比。忽移琴调是离鸾，从此青灯夜影寒。鬓似严霜缘蜾祝，胆如黄蘖为熊丸。老不愿中郎荐轩服，亦不愿大官供粱肉。唯将一片立孤心，报取泉台万事足。
顾进士懋善令闽之瓯宁
作者：王世贞
朝代：明

别酒吴江更一卮，与君聊说宦游奇。七闽山翠偏夸胜，十月林红正弄姿。渡忆骖鸾仙吏好，山逢灵鹫宰官慈。莫贪烟路凫飞近，且漫看云度武夷。
领郧阳命出朝口号
作者：王世贞
朝代：明
体裁：古风

五花小龙团墨敕，生新宝钞鸦翎黑。黄封饵合纷后随，法酒三杯壮行色。纵然才劣忝军镇，稍喜时清偃兵革。节度从他学襄样，征南自古多书癖。碧油幢底见故人，唤作粗官粗亦得。
题三笑图
作者：王世贞
朝代：明

远公白莲社，郁若人天师。破戒饮陶令，违誓过虎溪。远方一大笑，陶意竟攒眉。乃知病维摩，不受弥勒窥。何物陆道士，千载亦传疑。
题丘户部汝谦吾兼亭
作者：王世贞
朝代：明

傲吏漆园氏，大隐东方生。心冥故黜迹，机悟乃超名。彼美司农子，夙有天倪盟。彳亍握算间，跌宕文史声。抱案揖长官，了若不相婴。拄笏对西山，悠然有馀清。识真垢不辱，贵我物自轻。何必规往哲，吾以师吾情。
题东洋卷
作者：王世贞
朝代：明

为厌人间小，沧波倘可寻。扶桑催日动，碣石抱云沉。未晚图南翼，长悬立极心。乘桴吾道在，对尔欲沾襟。
题东溪书屋其人中丞南溪公兄也
作者：王世贞
朝代：明

徵君夙有尚，卜筑东溪头。人如叔度朗，宅比剡中幽。地润双珠吐，天空一镜收。朝宗竹箭水，解冻桃花流。初日绮文悦，条风罗带愁。渔家薜荔网，浣女木兰舟。拄颊西山晓，濯缨沧渚秋。君仍洗颍去，仲乃钓磻游。雨雪何年夜，能容王子猷。
题东皋隐居四首
作者：王世贞
朝代：明

世路已知晚，山花长见春。曾为独醒者，归学耦耕人。小妇能蚕事，诸孙理钓纶。青天五柳下，藜杖一閒身。菰城秋欲老，儿女亦欣然。罢社金香酒，迎寒雪色绵。登场鸟雀下，出市鱼虾鲜。兴发苕溪畔，长吟梁甫篇。偶来天目卧，修竹自成居。飞瀑面衡宇，青山手道书。花间谢车骑，镜里出樵渔。不学于陵叟，桔槔恒晏如。犊外收春雨，松间候夕舂。比邻过流水，燕坐数诸峰。白帢野人狎，篮舆刺史逢。愀然云色变，或恐出从龙。
题东皋隐居四首·其一
作者：王世贞
朝代：明

世路已知晚，山花长见春。曾为独醒者，归学耦耕人。小妇能蚕事，诸孙理钓纶。青天五柳下，藜杖一閒身。
题东皋隐居四首其三
作者：王世贞
朝代：明
体裁：五言律诗

偶来天目卧，修竹自成居。飞瀑面衡宇，青山手道书。花间谢车骑，镜里出樵渔。不学于陵叟，桔槔恒晏如。
题东皋隐居四首其二
作者：王世贞
朝代：明
体裁：五言律诗

菰城秋欲老，儿女亦欣然。罢社金香酒，迎寒雪色绵。登场鸟雀下，出市鱼虾鲜。兴发苕溪畔，长吟梁甫篇。
题东皋隐居四首其四
作者：王世贞
朝代：明
体裁：五言律诗

犊外收春雨，松间候夕舂。比邻过流水，燕坐数诸峰。白帢野人狎，篮舆刺史逢。愀然云色变，或恐出从龙。
题九松卷赠张生
作者：王世贞
朝代：明

洛下九老人，采药徂徕山。化为九松树，萧然压尘寰。苍髯掀天风，赤足踏潺湲。顾谓五大夫，惜哉多厚颜。夫子从之游，不复叹才艰。盘桓峭茜下，箕踞嵯峨间。黄鹤呼欲归，白云时与闲。况有千秋苓，青尔双鬓斑。勿谓辟谷侯，孤风遂难攀。
题于鳞集后
作者：王世贞
朝代：明

千秋白雪成真赏，语向斯人已不知。犹胜伯牙弦绝后，一生无处觅钟期。
题云隐庵募缘卷
作者：王世贞
朝代：明

劫雨颓朱刹，慈云演法轮。但馀飞锡地，未少布金人。一念城能化，多生里不贫。毋将小果对，阿育是何因。
题仙岩文丞相祠
作者：王世贞
朝代：明

丞相仓皇出虎穴，夜半真州鬓成雪。江南是处万马尘，海上堪挥一腔血。丈夫变名难变心，此心在宋不在身。从行少年四五辈，倜傥千秋荆聂伦。崖山波腥鼓欲死，柴市星寒碧初委。若使黄冠自北还，犹能赤帜从东起。仙岩之山郁嶙峋，二百年来日月新。毋论削迹勤王地，大有衣冠荐芷蘋。君不见真人奋淮北，金戈立扫毡裘色。鄂国喑呜表后身，瀛公宛转留遗息。解道狂胡运已微，只今白羽昼长飞。铁衣自举石马汗，一夕犛庭转战归。
题仙岩文丞相祠
作者：王世贞
朝代：明

丞相仓皇出虎穴，夜半真州鬓成雪。江南是处万马尘，海上堪挥一腔血。丈夫变名难变心，此心在宋不在身。从行少年四五辈，倜傥千秋荆聂伦。崖山波腥鼓欲死，柴市星寒碧初委。若使黄冠自北还，犹能赤帜从东起。仙岩之山郁嶙峋，二百年来日月新。毋论削迹勤王地，大有衣冠荐芷蘋。君不见真人奋淮北，金戈立扫毡裘色。鄂国喑呜表后身，瀛公宛转留遗息。解道狂胡运已微，只今白羽昼长飞。铁衣自风石马汗，一夕犁庭转战归。
题倪元镇小画
作者：王世贞
朝代：明

懒瓒真懒瓒，残楮复残墨。不结丹青缘，物外写秋色。
题兰湖秋色图送王吏部
作者：王世贞
朝代：明

秋浦木兰楫，青云鹓鹭行。时人归简要，循吏有辉光。水镜元同澈，露桃难共芳。芙蓉池上客，谁不向王郎。
题关将军四画 其一 馘颜良
作者：王世贞
朝代：明

辕门黑纛草头靡，渔阳突骑俄已矣。砉然一声如裂兕，刀缨絓发锋血洗。白马城头鼓初起，北人魄夺南人喜。兖州冀州两国贼，委质酬恩竟谁是，有身终为豫州死。
题关将军四画 其三 创玉泉
作者：王世贞
朝代：明

金支翠旗晻霭中，忽有赤骥腾秋空。山都木客争趋工，驼石白象鞭丰隆。幻出七宝须弥宫，有为之迹无为功。永宁同泰虚争雄，可怜南北民力尽，一炬赢得都城红。
题关将军四画 其二 破七军
作者：王世贞
朝代：明

鲸波涨天天为赤，鼍鼓殷城城欲坼。七军肉臭鱼不食，于侯吞声庞侯咤。尔庞七尺殉汉贼，碧眼小儿黠于鼫。麦城将星忽中堕，高庙神灵扶不得，有血还作西川碧。
题关将军四画 其四 平蚩尤
作者：王世贞
朝代：明

鼎湖龙髯久上天，妖魄再作修罗颠。快意一扫漪池穿，彼髯何为扼我咽。元女再授轩皇权，七家铲削沈青烟。宁惟晋人脂其口，度支岁岁饶金钱，一奠漠北三千年。
题关将军四画·馘颜良
作者：王世贞
朝代：明

辕门黑纛草头靡，渔阳突骑俄已矣。砉然一声如裂兕，刀缨絓发锋血洗。白马城头鼓初起，北人魄夺南人喜。兖州冀州两国贼，委质酬恩竟谁是，有身终为豫州死。鲸波涨天天为赤，鼍鼓殷城城欲坼。七军肉臭鱼不食，于侯吞声庞侯咤。尔庞七尺殉汉贼，碧眼小儿黠于鼫。麦城将星忽中堕，高庙神灵扶不得，有血还作西川碧。金支翠旗晻霭中，忽有赤骥腾秋空。山都木客争趋工，驼石白象鞭丰隆。幻出七宝须弥宫，有为之迹无为功。永宁同泰虚争雄，可怜南北民力尽，一炬赢得都城红。鼎湖龙髯久上天，妖魄再作修罗颠。快意一扫漪池穿，彼髯何为扼我咽。元女再授轩皇权，七家铲削沈青烟。宁惟晋人脂其口，度支岁岁饶金钱，一奠漠北三千年。
题冯南江廷尉水西台
作者：王世贞
朝代：明

欲识先朝冯野王，高台宛宛水中央。为怜游凤金陵地，犹带栖乌御史霜。起傍北辰瞻北阙，望依南斗忆南荒。请看乔木连云处，不似蓬池多慨慷。
题凌氏盟鸥馆
作者：王世贞
朝代：明

自昔衣冠会，都非江海情。君今读书处，披槛湖波平。鸥鸟时时下，条风个个轻。一群飞的历，数点立分明。忽破春山翠，平添烟水清。孤栖如有约，一饱便无营。愧杀鹓行地，愁听凤沼名。忘机但来往，何必更寻盟。
题凤凰集图为陈德清应召
作者：王世贞
朝代：明

凤凰出丹穴，万羽相因依。今者集君庭，孤骞以徘徊。匪为听箫韶，毋乃揽德辉。阿阁丽层霄，雄鸣应朝晖。肯学颍川守，终贻鹖雀讥。
题凤麓图为姚使君赋
作者：王世贞
朝代：明

消摇朱雀桁，栖托乌龙宫。下有百顷筠，上有千尺桐。彩翮西北来，丹霞蔽长空。宁非希世瑞，阿阁不见容。感作嶰谷鸣，鸣声何雍雍。俗耳故寡谐，伶伦安所从。我欲谱此曲，此曲不忍终。
题剡溪障子
作者：王世贞
朝代：明

晋有王子猷，风流掩前辈。高屐郤公门，拄笏马曹岁。归来百事稀，种竹凡几围。贪看镜湖白，坐失青山辉。风吹大空雪，片片镜中飞。千岩鸟雀冻不喧，田父墐户垆头眠。孤棹苍烟放歌去，故人应在剡溪边。人间戴生宁易得，其若归心浩还发。空林无枝玉凌乱，独破寒流载明月。相逢稚子候荆扉，东方渐高迹已微。偶然适意差足快，千载何人劳是非。谁为强被丹青色，令予欲访山阴宅。荻花茫茫不知路，中夜披图兴萧瑟。
题募缘卷后
作者：王世贞
朝代：明

闻欲创招提，藉众檀越力。而我贫里人，翻乞常住食。所馀唯一物，无价亦无色。念欲施山僧，觅之不可得。
题匡南王孙爽台
作者：王世贞
朝代：明

兰台高咏杳难攀，滕阁鸣銮迥不还。忽有露茎超象外，能令天籁满人间。披襟快自君王腋，酌斗清回帝子颜。无那阿猷称尽兴，凭谁拄笏看西山。
题十八学士春宴图
作者：王世贞
朝代：明

梁园碧筠潇湘玉，小山丛枝缀金粟。天公驱龙耨秦土，移入秦王天策府。虬髯主人马上客，手掴中原血华赤。芸氛霏霏讲初罢，狮子骢头散鞭喏。软罗半臂春风偏，十八奚驹嘶紫烟。玉酥宫痕纤月甲，银瓮戈书小黄押。大槽乱拍真珠流，葡萄就煖沈香虬。琵琶掩瑰鹍鸡促，声声破阵秦王曲。羲轮半舂启明曜，莱公起舞密公笑。就中小薛醉隗俄，龙门老师奈若何。太子宫前演鸡戟，铜马时时齧荆棘。诸君诘朝且虚左，隽州流人来上坐。
题半华山房
作者：王世贞
朝代：明

端合图君丘壑间，能从郭内买青山。峰阴欲借莲花掌，海色疑分玉女鬟。倚槛浮云生浩溔，当阶明月写潺湲。相看但少求羊过，不为藤萝易掩关。
题半阁诗
作者：王世贞
朝代：明

地尽天空阁自孤，浮云一半绕檐隅。不知收入青山色，小减徐家破镜无。
题友松图为尤生赠朱君
作者：王世贞
朝代：明

此君似是陶隐居，爱听万树霜风呼。生平磊砢谁与徒，大儿天门五大夫，小儿少室双虬须。尤生画手如韦毕，为写生绡助萧瑟。倒干横穿太谷云，轻阴坐障徂徕日。琥珀作脂玉作苓，仙材往往能通灵。野夫手荷长镵至，指取高堂千嶂青。
题双松卷盖岭南萧公之手植而其子别驾君读书其下者也
作者：王世贞
朝代：明

赤松游南海，手实贻萧郎。自云温山种，鸾凤所庇藏。峭茜双乔柯，矫若龙双翔。东树延夕舂，西枝媚朝阳。归云不只栖，偃盖必相当。谡谡元礼风，劲节抗玄霜。飕飕弘景飔，清音韵素商。有子馔铜盘，书声出琅琅。丁梦终见叶，贾对良岂荒。下当种灵珀，上当栋明堂。宁学家少府，斋前俱白杨。
题双雀梅花扇
作者：王世贞
朝代：明

东厨残食竞饥鸦，西舍饱蜂喧晚衙。岂是中庭无滞穗，皎然双雀坐梅花。
题叶母卷叶生少失母而育于庶母
作者：王世贞
朝代：明

零夜玄霜绣枫树，上有卑乌泣秋雨。东巢伏鷇西巢乳，喙血漓漇不辞苦。儿长成，尾毕逋，雄飞撇捩天风徂。呕呕哑哑归慰乌，谁言汝乌非汝雏。
题周令君太霞洞天
作者：王世贞
朝代：明

色界云蒸薄帝关，赤城标起异人间。荣光倒射昆明水，积绮长飞玉案山。潋滟乍疑天酒熟，飘飖如睹翠旓还。亦知勾漏非君意，为有丹砂好驻颜。
题周生所携花册旧诗后
作者：王世贞
朝代：明

长安春日千花发，千花色夺千门月。醉后花传诗里神，醒来月向花前没。江南此夕真潦倒，回首长安梦中道。欲与何戡唱渭城，可怜才尽花亦老。
题周翁画云槎图赠张隐君
作者：王世贞
朝代：明

昔有博望侯，凿空访河源。归谓中国人，青天半昆崙。黄河捲地轴，日夜东南奔。何如海上槎，逢此方外客。飘然犯银汉，白榆寒历历。织女笑解装，橐中支矶石。两奇不相遭，万古疑其神。周翁貌此图，无乃为解纷。嵯牙老龙浪所斤，一纪一贯秋空轮。乘槎之客今姓张，飘须渥丹双眼方，燕颔不取黄金章。泠泠腋风助徜徉，白云如茧天茫茫。冲波万颖玉不定，空青一点衔扶桑。道逢扶桑君，挽之不肯住。我欲冯虚叩广寒，高扃璚宇无眠处。褰裳访织女，怪谓汝曹好传天语，令汝徘徊不得去。倘过酒星烦致声，人间尚有王先生。天瓢沆瀣如未熟，笙鹤何年醉太清。
题坦庵老人诗画册为甥金博士
作者：王世贞
朝代：明

坦庵一老人，荡荡躬履素。里多明哲士，琅琅相标署。词翰犹若新，人与庵非故。居易仰前修，宅平谐所慕。介然桃李蹊，迷阳安得妒。方寸苟不夷，羊肠起中路。寄言宅相子，毋为狭邪误。
题壁
作者：王世贞
朝代：明

康乐烟霞屐，长房日月壶。有乡皆是醉，无谷不名愚。
题复甫墨牡丹
作者：王世贞
朝代：明

百种沈香亭畔枝，锦嫣红醉午风迟。那期虢国夫人到，淡扫春山八字眉。半幅生绡墨乍匀，天然貌出玉精神。朱栏下尽葳蕤锁，却是丹青解误人。
题复甫墨牡丹·其一
作者：王世贞
朝代：明

百种沈香亭畔枝，锦嫣红醉午风迟。那期虢国夫人到，淡扫春山八字眉。
题复甫墨牡丹·其二
作者：王世贞
朝代：明

半幅生绡墨乍匀，天然貌出玉精神。朱栏下尽葳蕤锁，却是丹青解误人。
题夏太常墨竹
作者：王世贞
朝代：明

先朝供奉去修文，写竹高名祗尚闻。笔笔枝头袅鸾凤，家家障子锁烟云。乾坤只合留清气，丘壑端应貌此君。解道夹池饶胜色，不知原自兔园分。
题大痴老人画山大痴此画甚佳而后有杨廉夫题一律险诨都不切事至末句云海上呼龙须有约镆耶笛子许君听尤可笑诸君毋不步其韵者余亦戏步之将使后人而复笑后人也
作者：王世贞
朝代：明

大痴老人时一醒，幻出迭迭芙蓉屏。客惊咫尺万仞势，天割东南千古青。拟将卜筑探地肺，便足指点称山经。铁龙未晓画中理，纵作龙吟不可听。
题大石联句卷后
作者：王世贞
朝代：明

吴中大石一片石，岝崿穹窿俱辟易。芙蓉夕照千丈红，明镜朝吞五湖碧。学士词场老供奉，四子讲德皆其匹。苦吟石鼎听蝇似，豪气城南斗鸡敌。欲将八百骊珠颗，夺取三千龙剑色。李甡太仆北海后，此书谓得兰亭脉。题押人人满骞亚，褒评字字袁昂直。钱郎画手真自好，三尺生绡拔山力。已令中郎见典刑，不作无盐难饰画。问谁购者复谁氏，凌君夙抱临池癖。掣得吴兴白练裙，换来昙壤黄庭迹。我歌此卷一相赠，前辈风流宛如识。若到君乡莫轻展，恐压岘山游不得。
题奕棋图
作者：王世贞
朝代：明

松下两仙人，棋声日敲击。不愁清景移，愁它杀机发。
题娄东卷
作者：王世贞
朝代：明

我昔娄水曲，结茅生事微。秋云挂江树，朝日满荆扉。岁晚观穫罢，田家招饮归。偶为鸥鸟忌，虚惜鲈鱼肥。见尔谈乡故，闻音疑是非。纶竿未能把，相对欲沾衣。
题子威侍御赠其宗人刘大恒诗后
作者：王世贞
朝代：明

子威手真诰，时讽运题象。激诡慕元迹，熹微仿清唱。颇矜南华博，亦取岁星放。把臂中垒生，宗盟欣哲匠。志凌绛庭杳，气挟玄图壮。将无鸿宝㖟，不惜骊珠贶。余叨尘中晤，未解无始障。是以安挫名，怡然餐物谤。所虞江乘泄，苟免曼都诳。去去勿复轻，鳌趾有风浪。
题子相芙蕖馆
作者：王世贞
朝代：明

汝筑玄亭倚钓矶，矶边菡萏剧芬馡。窥帘个个红妆出，惊榜双双翠羽飞。明月波翻吴女曲，西风凉入楚臣衣。石湖花发应无限，迟晚兵戈画鹢稀。倚郭澄波香气浮，芙蕖花满大堤头。云间岳坠仙人掌，海外风来太乙舟。近槛碧筒堪自醉，谁家白苧起中流。接䍦予亦能颠倒，天末蘋霜动远愁。
题子相芙蕖馆·其一
作者：王世贞
朝代：明

汝筑玄亭倚钓矶，矶边菡萏剧芬馡。窥帘个个红妆出，惊榜双双翠羽飞。明月波翻吴女曲，西风凉入楚臣衣。石湖花发应无限，迟晚兵戈画鹢稀。
题子相芙蕖馆·其二
作者：王世贞
朝代：明

倚郭澄波香气浮，芙蕖花满大堤头。云间岳坠仙人掌，海外风来太乙舟。近槛碧筒堪自醉，谁家白苧起中流。接䍦予亦能颠倒，天末蘋霜动远愁。
题孙君竹鹤斋
作者：王世贞
朝代：明

缑岭既云夐，夹池亦以往。讵若过君斋，悠然令神爽。玄飔逗幽窱，白云团虚幌。瞻澳来远姿，鸣皋流清响。葱茜承露碧，嘹戾排空上。匪由乘轩羡，庶谐君子赏。高咏遂初篇，振衣发遥想。
题孟里图寿尤母
作者：王世贞
朝代：明

尤郎颊铁虬髯红，矫如峄阳霜下松。手携客图孟家里，归寿阿母觞春风。孟母三迁去其故，尤母却守先人宫。啖子不必东家猪，食亲不必兼鱼熊。义方但就养志好，圭荜也自春风中。
题孺山书屋图
作者：王世贞
朝代：明

石田老人富丘壑，湖雨岚烟笔端起。江南佳丽到不乏，吴兴诸山若个是。书声杂出飞瀑外，高枕时横白云里。人云絮酒来南州，此山名孺成千秋。尚书读书此山头，书成出拄中原天。归来赪玉围腰圆，冰心不愧南州贤。出山住山俱偶然，有足肯踏终南颠。
题宋拓兰亭记后
作者：王世贞
朝代：明

昭陵玉匣去人间，定武皇孙未易攀。留得云仍隆准在，不教惆怅忆龙颜。
题宗良王孙摩尼庵
作者：王世贞
朝代：明

君家斋头十九首，一首一颗珠光流。平陵颇梨吐五色，欲与舍利俱千秋。骊龙有颔那可采，罔象无心翻见投。爝火自来难斗日，丰城双剑黯然愁。
题宫人调鹦图
作者：王世贞
朝代：明

杏花枝上绿衣娘，与诉宫中事不妨。只恐匆匆记未尽，且教三字忆君王。
题宾竹山房为李炼师作
作者：王世贞
朝代：明

千挺琅玕秋色新，清泉白石自为邻。阿猷元解吾家语，但过何须问主人。
题寄殷无美掩关
作者：王世贞
朝代：明

桃李飞欲尽，衡荆犹寂如。无劳长者辙，自有古人书。白眼酬交少，清尊问字虚。禽情宽渐狎，草色傲能舒。业已潜夫就，终难求仲疏。还将一鸣意，从尔扣三馀。
题寒潭图
作者：王世贞
朝代：明

万木俱避荣，寒潭吐幽洁。悠然见天根，群悴还成悦。
题寺壁
作者：王世贞
朝代：明

翛然落日在庭梧，病骨经年药懒扶。身退不妨成远志，路穷谁与赠文无。逢将怖景真同鸽，参得禅心已是狐。总为人天多眷属，欲捐衰鬓事浮屠。
题尊生斋赠张仲慧
作者：王世贞
朝代：明

古人既已无，后人犹未有。欲识生者尊，古人落吾口。试问张仲蔚，蓬蒿空满园。严霜一夜至，方悟乔松尊。群动各相役，而我独无言。生当贮万古，那得不为尊。道言有身患，佛说无生乐。问生何以尊，为汝解其缚。
题尊生斋赠张仲慧·其一
作者：王世贞
朝代：明

古人既已无，后人犹未有。欲识生者尊，古人落吾口。
题尊生斋赠张仲慧·其三
作者：王世贞
朝代：明

群动各相役，而我独无言。生当贮万古，那得不为尊。
题尊生斋赠张仲慧·其二
作者：王世贞
朝代：明

试问张仲蔚，蓬蒿空满园。严霜一夜至，方悟乔松尊。
题尊生斋赠张仲慧·其四
作者：王世贞
朝代：明

道言有身患，佛说无生乐。问生何以尊，为汝解其缚。
题小景
作者：王世贞
朝代：明

北垞带南垞，前帆衔后帆。欲知何处泊，斜日在松杉。
题小桃源图
作者：王世贞
朝代：明

出郭只十里，种桃近千树。主人非避秦，亦不嫌客顾。有酒且赏花，酒尽应须去。试语刘麟之，何如此中住。
题小溪港
作者：王世贞
朝代：明

愚公剪分燕尾，封姨熨皱縠文。省可全贮初月，有时半罨春云。
题尤生画赠林总兵
作者：王世贞
朝代：明

白云幕松顶，轻风扇茗垆。此时羊太傅，对客理阴符。且捉玉如意，暂疏金仆姑。清言宁误晋，雅志在吞吴。海静烽堪冷，时平将自儒。宁知日出处，片檄尽舆图。
题山水
作者：王世贞
朝代：明

隔崦青峭峰，扑作眉间色。其奈春水深，褰裳不可得。
题帝王礼僧图
作者：王世贞
朝代：明

昔有庞眉师，九载面石壁。置心诸地外，人天杳俱寂。经猿六时拜，谈鸟掌中食。日出天地开，蔼然旌旗色。衬施填恒河，结束俨帝释。虽屈万乘尊，对者了不识。一吐无圣言，顿扫有为迹。归路甘雨移，青林杏花白。
题弇山园
作者：王世贞
朝代：明

惟古弇州西，国以君子称。其人皆胡耆，少者亦篯铿。中有五色鸟，仰吭向天鸣。金母饯周满，琬琰镌令名。海上吐三山，俨若芙蓉城。云根秀特出，风岩类削成。游者诧天工，焉知人所营。转徙一亩宫，其宽不容肱。徇情岂不怡，余适乃忘情。长生岂不佳，余学在无生。
题张复画二十绝
作者：王世贞
朝代：明

山坳滃白云，天外挂红日。于中得少趣，翻嫌去帆疾。借彼容足地，寓此无穷目。别岫写远青，微波皱新绿。树树鸭头绿，溪溪鱼鳞白。欲觅酒家胡，云深断行迹。千岩去不尽，一瀑断还连。踟蹰不忍别，且伴鹿麑眠。科头长松下，垂钓清波里。借问渔者谁，不语亦不起。中天插怪石，半壁界飞湍。欲识溪桥路，前林枫叶丹。白云封不住，碧树吐奇滋。相看两无语，各是会心时。疏林带远色，危石激清籁。时有远钟声，窣堵在云外。参差佛头山，迤逦鲛人室。但许日高眠，何妨气萧瑟。犯汉峰巉巉，溅流石齿齿。中有一渔舟，疑是玄真子。高梧翳长空，骄阳安在哉。绿蕉携石色，复自墙头来。孤亭卓危岫，下临千刃溪。不识琴中理，萧条空自悲。怪石露山骨，乔松吸云根。于焉聊一憩，可以清心魂。着藓石逾丑，欺霜树成颓。写此无声诗，摩娑亦不俗。列岫引船头，千林羃墙角。看着此中佳，此中人不觉。一带孱颜岭，苍黄晻霭间。浮云忽中断，界出米家山。高岩如被蓑，纷纷挂藤薜。下有青葱树，直上斗秋色。不受奚官秣，嘶鸣恨自深。念君非伯乐，安知千里心。蹇卫不肯前，千山尽成缟。唯余数株柏，不与山同老。插天两乔松，下有两翁语。异日坐松根，还能具鸡黍。
题张复画二十绝·其一
作者：王世贞
朝代：明

山坳滃白云，天外挂红日。于中得少趣，翻嫌去帆疾。
题张复画二十绝·其七
作者：王世贞
朝代：明

白云封不住，碧树吐奇滋。相看两无语，各是会心时。
题张复画二十绝·其三
作者：王世贞
朝代：明

树树鸭头绿，溪溪鱼鳞白。欲觅酒家胡，云深断行迹。
题张复画二十绝·其九
作者：王世贞
朝代：明

参差佛头山，迤逦鲛人室。但许日高眠，何妨气萧瑟。
题张复画二十绝·其二
作者：王世贞
朝代：明

借彼容足地，寓此无穷目。别岫写远青，微波皱新绿。
题张复画二十绝·其二十
作者：王世贞
朝代：明

插天两乔松，下有两翁语。异日坐松根，还能具鸡黍。
题张复画二十绝·其五
作者：王世贞
朝代：明

科头长松下，垂钓清波里。借问渔者谁，不语亦不起。
题张复画二十绝·其八
作者：王世贞
朝代：明

疏林带远色，危石激清籁。时有远钟声，窣堵在云外。
题张复画二十绝·其六
作者：王世贞
朝代：明

中天插怪石，半壁界飞湍。欲识溪桥路，前林枫叶丹。
题张复画二十绝·其十
作者：王世贞
朝代：明

犯汉峰巉巉，溅流石齿齿。中有一渔舟，疑是玄真子。
题张复画二十绝·其十一
作者：王世贞
朝代：明

高梧翳长空，骄阳安在哉。绿蕉携石色，复自墙头来。
题张复画二十绝·其十七
作者：王世贞
朝代：明

高岩如被蓑，纷纷挂藤薜。下有青葱树，直上斗秋色。
题张复画二十绝·其十三
作者：王世贞
朝代：明

怪石露山骨，乔松吸云根。于焉聊一憩，可以清心魂。
题张复画二十绝·其十九
作者：王世贞
朝代：明

蹇卫不肯前，千山尽成缟。唯余数株柏，不与山同老。
题张复画二十绝·其十二
作者：王世贞
朝代：明

孤亭卓危岫，下临千刃溪。不识琴中理，萧条空自悲。
题张复画二十绝·其十五
作者：王世贞
朝代：明

列岫引船头，千林羃墙角。看着此中佳，此中人不觉。
题张复画二十绝·其十八
作者：王世贞
朝代：明

不受奚官秣，嘶鸣恨自深。念君非伯乐，安知千里心。